qundao/data-zh-poetry huggingface dataset:
和梁玉立大司马秋怀
作者：张念圣
朝代：清

萧瑟复萧瑟，天如示我愁。伤心聊对酒，善病况逢秋。荣落花经根，因循雪近头。清晖昨日满，今夜又如钩。
九藤杖
作者：张怀泗
朝代：清

沧江龙子卓水立，飞上青天爪甲湿。壶公伸手攫龙回，云归雨歇千山碧。昔日为竹骑长房，今日为藤扶颠张。是杖是龙那可测，精光炯炯千夫强。归来行脚半天下。倦卧匡床保婴姹。有客肩藤款筚门，健仆依依随长者。青城大峨花冥冥，五岳四镇苍然青。便欲登峰观日出，径跨长虬横海溟。游山有福未易得，到处且寻诗酒客。黄发友人今在无，绰约仙娥方食息。与君邂逅亦前缘，慎勿奔腾思舍旃。杖乡杖国知何似，试量佛顶谁媸妍。
九藤杖
作者：张怀泗
朝代：清
体裁：古风

沧江龙子卓水立，飞上青天爪甲湿。壶公伸手攫龙回，云归雨歇千山碧。昔日为竹骑长房，今日为藤扶颠张。是杖是龙那可测，精光炯炯千夫强。归来行脚半天下。倦卧匡床保婴姹。有客肩藤款荜门，健仆依依随长者。青城大峨花冥冥，五岳四镇苍然青。便欲登峰观日出，径跨长虬横海溟。游山有福未易得，到处且寻诗酒客。黄发友人今在无，绰约仙娥方食息。与君邂逅亦前缘，慎勿奔腾思舍旃。杖乡杖国知何似，试量佛顶谁媸妍。
开元寺晚眺
作者：张怀泗
朝代：清

夕阳沈古寺，清净悟前因。钟版迦难意，香炉庆历春。僧官不让客，野马常骄人。兴替成何事，冰蟾又涌轮。
读杨蓉裳先生芙蓉山馆诗用集中李墨庄诗韵·其一
作者：张怀泗
朝代：清

达不悔出山，穷不悔识字。诅祝且由人，饥饱行吾志。古今数君子，天与好才智。驭气如驭龙，按节如按骥。偶然脱羁勒，亦自有遐致。生平结古欢，不洒素丝泪。
读杨蓉裳先生芙蓉山馆诗用集中李墨庄诗韵·其二
作者：张怀泗
朝代：清

踏遍好山水，奇光惬清节。饱饫烟霞气，溶溶一腔雪。摩挲三尺剑，尚带焉耆血。回首誓师时，浩歌声激烈。迸入五色肠，翻觉八叉拙。迩来染翰余，泊然味禅悦。
陈紫林以所画一鱼一刘海戏蟾寄赠兼索书匆匆作此答
作者：张怀泗
朝代：清

松江曾记四腮鲈，万里归来老钓徒。三十六陂烟水阔，藤笺一幅墨痕孤。我亦江湖浪宕身，每从斗酒悟前因。与君共作蛟龙吼，可是烟波透网鳞。忽把金钱幻老蟾，画图游戏更蹁跹。几回欲逐刘仙去，长看瑶台皓月圆。孝子闵贞高相国，本朝大写最知名。紫林楚产三巴客，元气淋漓万古情。
陈紫林以所画一鱼一刘海戏蟾寄赠兼索书匆匆作此答·其一
作者：张怀泗
朝代：清

松江曾记四腮鲈，万里归来老钓徒。三十六陂烟水阔，藤笺一幅墨痕孤。
陈紫林以所画一鱼一刘海戏蟾寄赠兼索书匆匆作此答·其三
作者：张怀泗
朝代：清

忽把金钱幻老蟾，画图游戏更蹁跹。几回欲逐刘仙去，长看瑶台皓月圆。
陈紫林以所画一鱼一刘海戏蟾寄赠兼索书匆匆作此答·其二
作者：张怀泗
朝代：清

我亦江湖浪宕身，每从斗酒悟前因。与君共作蛟龙吼，可是烟波透网鳞。
陈紫林以所画一鱼一刘海戏蟾寄赠兼索书匆匆作此答·其四
作者：张怀泗
朝代：清

孝子闵贞高相国，本朝大写最知名。紫林楚产三巴客，元气淋漓万古情。
雨后由西郊至龙居寺
作者：张怀泗
朝代：清

梅雨连宵立夏前，鳞鳞细縠漾春田。秧针刺水青如沐，好是新晴卓午天。岛屿潆洄忆昔时，分明湖水又涟漪。人家多傍绿杨住，一路春旗接酒旗。软舆摇兀似轻航，颇怪橙林碍日光。转过桥头迤南去，绿云如水蘸平冈。鱼婢蹙波常近市，鹤仙敛翼静听经。隔江隐隐招提出，四面松篁作画屏。
雨后由西郊至龙居寺·其一
作者：张怀泗
朝代：清

梅雨连宵立夏前，鳞鳞细縠漾春田。秧针刺水青如沐，好是新晴卓午天。
雨后由西郊至龙居寺·其三
作者：张怀泗
朝代：清

软舆摇兀似轻航，颇怪橙林碍日光。转过桥头迤南去，绿云如水蘸平冈。
雨后由西郊至龙居寺·其二
作者：张怀泗
朝代：清

岛屿潆洄忆昔时，分明湖水又涟漪。人家多傍绿杨住，一路春旗接酒旗。
雨后由西郊至龙居寺·其四
作者：张怀泗
朝代：清

鱼婢蹙波常近市，鹤仙敛翼静听经。隔江隐隐招提出，四面松篁作画屏。
登观音阁
作者：张怀溎
朝代：清

石磴盘空上，桔筇健可支。春随红雨乱，峰抱白云痴。旧迹飞鸿印，游踪怖鸰知。夕阳尚留恋，莫怪下山迟。
魏野草堂
作者：张怀溎
朝代：清

捷径终南迹已无，草堂犹听野人呼。大名君相烦徵召，小隐溪山入画图。剑外讴吟间寓客，窝中安乐老潜夫。长途消尽轮啼铁，乡里高风说益都。
凤台留云
作者：张思宪
朝代：清

凤台何日凤来游，凤自高飞云自留。羌笛一声吹不落，纤纤新月挂山头。
北山烟雨
作者：张思宪
朝代：清

北山隐约树模糊，烟雨朝朝入画图。却忆草堂留我住，爱他水墨米颠呼。
梨头溪
作者：张思宪
朝代：清

晓发过山庄，春耕处处忙。千畦秧水绿，一路菜花黄。社散人皆醉，村深酒半香。爱兹好风味，借宿小茅堂。
湟流春涨
作者：张思宪
朝代：清

湟流一带绕长川，河上垂柳拂翠烟。把钓人来春涨满，溶溶分润几多田。
石峡清风
作者：张思宪
朝代：清

石峡新开武定关，东西流水南北山。行人莫道征尘污，两袖清风自往还。
蟋蟀鸣
作者：张思宪
朝代：清

蟋蟀晚秋鸣，风声搅雨声。蕉窗镫一点，莲漏夜三更。远道思何著，惊人梦不成。苦吟空四壁，赖尔助凄清。
金蛾晓日
作者：张思宪
朝代：清

金蛾池水涌金蛾，五色斑斓迷目多。破晓云开登绝顶，惊人佳句问如何。
读邺侯传书后
作者：张思耀
朝代：清
体裁：七言绝句

白石清溪尽自然，悠游杖履便成仙。出山已作归山计，似较留侯着更先。
峡江
作者：张思齐
朝代：清

一水穿双峡，孤城隐乱山。暮天闻水碓，斜日掩柴关。地忆巴邱旧，溪如碧玉环。欲寻梅福宅，应在白云间。
秦邮道中
作者：张思齐
朝代：清

三十六陂水，孤城一覆盂。柳阴沿岸密，山色过江无。井鍊仙人药，波浮明月珠。樊梁溪景好，画本借倪迂。
杀虎行
作者：张恒润
朝代：清

猛虎一跃万山过，胡能饮啄于柙中。忽闻夜半破柙去，人间三日鸣长风。西山突兀云峰多，飘然入山将奈何。六丁惟恐圣君怒，横断山路相总诃。是时夜黑近上苑，壮士相从去不返。挥戈四顾星满天，但闻旷野松涛远。天晓猛虎凭高蹲，乘风势若山峰奔。遥落林外觅不得，尺深足迹留前村。禾黍高低隐原隰，其中虎卧谁能执。忽惊壮士迎其前，枪刺虎胸虎人立。绿沈之枪天下奇，上与猛虎坚相持。虎爪双蹯不得下，半空昏黑风霆垂。欲伏壮士盬其脑，不管霜锋入怀抱。山石震裂山谷鸣，一声长啸颓然倒。风沙满目午日晴，观者如堵咸无声。遥见虎死近相视，风摇毛尾犹心惊。壮士酒肆曾论兵，男儿自负那敢轻。大言常遭世俗笑，今日儿女皆知名。吁嗟乎！世俗论人以成败，以虎小试亦一快。
自述
作者：张恒润
朝代：清

疏水贫中味，湖山画里身。圣朝容弃物，天道健劳人。藏酒荆钗妇，分甘鹤发亲。家庭亦为政，输粟救芳邻。
五年前读许仙屏诗过吴城魏柳南招饮相晤席间喜而有赠
作者：张恩准
朝代：清

我畏风波去较迟，君因避地欲何之。湖天乍见成高会，姓字惊呼似故知。镫火送归微醉后，莺花留住晚春时。维舟更饮吴城酒，漫与骚坛共赋诗。
晚归独酌有怀熊镜蓉
作者：张恩准
朝代：清

归路不觉晚，鸦啼烟雨昏。疏镫隐城堞，落叶聚柴门。寇盗犹未已，文章何足论。怀人竟寒夜，独酌倒空樽。
送李辅堂入都
作者：张恩准
朝代：清

非有幽栖志，干戈莽自愁。携家思乐土，学稼服先畴。黄卷孤镫夕，青松古屋秋。风尘虽未解，何敢竟淹留。遗憾留藤峡，精诚动至尊。感时材略少，录旧诏书温。今日犹兵甲，如君本将门。傥承前席问，何以副天恩。
送李辅堂入都·其一
作者：张恩准
朝代：清

非有幽栖志，干戈莽自愁。携家思乐土，学稼服先畴。黄卷孤镫夕，青松古屋秋。风尘虽未解，何敢竟淹留。
送李辅堂入都·其二
作者：张恩准
朝代：清

遗憾留藤峡，精诚动至尊。感时材略少，录旧诏书温。今日犹兵甲，如君本将门。傥承前席问，何以副天恩。
游岳麓
作者：张恩泳
朝代：清

破晓涉秋江，秋江静无澜。濛濛白云冷，泛泛浮鸥间。隐约螺峰高，侧影清波间。轻舟荡双桨，飞渡芦荻湾。薄雾散前林，行将叩岩关。盘旋石路曲，䆗青岩高。远闻清梵音，古寺依岧峣。攀藤涉奇境，木落风萧萧。苍藓留鹤迹，石泉泻寒涛。上有百尺松，巃嵷凌云霄。松花香不扫，冷翠摇枝梢。缥缈羽衣仙，飞空架长桥。晴霞蔽虚壁，玉殿何穹隆。层梯高百级，飘摇亘长虹。飞楼接云汉，一望天地空。秋清远峰秀，叶落疏林红。湘帆片影没，湘水一线通。江城渺不见，隔岸浮岚重。孤原隐落日，大壑生凉风。悠然与襟期，愿寻物外踪。天低暮霭薄，返照明村西。芳洲采杜若，枉渚搴留夷。秋花黄未开，叶落灵均祠。湘波流浩浩，遗恨空凄凄。白云自往还，帝子降何时。风裳与水佩，缥缈不可期。轻舟泛明月，归客苍烟迷。江鹜如解意，争随帆影飞。
游岳麓·其一
作者：张恩泳
朝代：清

破晓涉秋江，秋江静无澜。濛濛白云冷，泛泛浮鸥间。隐约螺峰高，侧影清波间。轻舟荡双桨，飞渡芦荻湾。薄雾散前林，行将叩岩关。
游岳麓·其三
作者：张恩泳
朝代：清

晴霞蔽虚壁，玉殿何穹隆。层梯高百级，飘摇亘长虹。飞楼接云汉，一望天地空。秋清远峰秀，叶落疏林红。湘帆片影没，湘水一线通。江城渺不见，隔岸浮岚重。孤原隐落日，大壑生凉风。悠然与襟期，愿寻物外踪。
游岳麓·其二
作者：张恩泳
朝代：清
体裁：古风

盘旋石路曲，䆗窱青岩高。远闻清梵音，古寺依岧峣。攀藤涉奇境，木落风萧萧。苍藓留鹤迹，石泉泻寒涛。上有百尺松，巃嵷凌云霄。松花香不扫，冷翠摇枝梢。缥缈羽衣仙，飞空架长桥。
游岳麓·其二
作者：张恩泳
朝代：清

盘旋石路曲，䆗青岩高。远闻清梵音，古寺依岧峣。攀藤涉奇境，木落风萧萧。苍藓留鹤迹，石泉泻寒涛。上有百尺松，巃嵷凌云霄。松花香不扫，冷翠摇枝梢。缥缈羽衣仙，飞空架长桥。
游岳麓·其四
作者：张恩泳
朝代：清

天低暮霭薄，返照明村西。芳洲采杜若，枉渚搴留夷。秋花黄未开，叶落灵均祠。湘波流浩浩，遗恨空凄凄。白云自往还，帝子降何时。风裳与水佩，缥缈不可期。轻舟泛明月，归客苍烟迷。江鹜如解意，争随帆影飞。
石梧舅氏别墅初成诗以志之
作者：张恩泳
朝代：清

平泉今再见，市隐避尘哗。小艇招明月，危楼枕落霞。园蔬欹露摘，溪水夹堤斜。寒意来朝减，山桃已作花。落霞明夕照，倒影定王台。清磬隔花远，霜钟渡水来。涧松寒滴翠，石笋润生苔。生计谁相问，疏狂毕卓杯。
石梧舅氏别墅初成诗以志之·其一
作者：张恩泳
朝代：清
体裁：五言律诗

平泉今再见，市隐避尘哗。小艇招明月，危楼枕落霞。园蔬欹露摘，溪水夹堤斜。寒意来朝减，山桃已作花。
石梧舅氏别墅初成诗以志之·其二
作者：张恩泳
朝代：清
体裁：五言律诗

落霞明夕照，倒影定王台。清磬隔花远，霜钟渡水来。涧松寒滴翠，石笋润生苔。生计谁相问，疏狂毕卓杯。
芋园即席赠幼梅童子
作者：张恩泳
朝代：清

江城对面青崔嵬，群峰一一随城来。名园花柳竞夺秀，池光映日波潆洄。豪竹哀丝最激越，主人爱客清樽开。公子翩翩乃雏凤，新诗示我何累累。却看华藻集毫素，有如肺腑藏琼瑰。即今世故多丧乱，俯仰古今萦襟怀。红羊浩劫经十载，馀生获免亦幸哉。汝当努力惜佳日，譬之种树宜灌培。春华秋实成大器，庙堂待取梁栋材。
挽吴可读联
作者：张恩荣
朝代：清
体裁：联

风流名士，蹇谔忠臣，文信国以来，无多老辈；瑰丽奇文，峥嵘大节，金正希而后，几见斯人。
东郡七夕立秋
作者：张惟赤
朝代：清

光岳楼前暑气收，断云疏雨送扁舟。关河暝色催砧近，海岱烟岚入树浮。天上双星方渡汉，人间两鬓又惊秋。明朝玉笛声凄切，风起黄榆白雁愁。
丑奴儿慢二首 其一 见榴花作
作者：张惠言
朝代：清
体裁：词

柳绵吹尽，楼外旧愁如梦。又镇日、门随雨闭，帘借烟笼。却怕凭阑，相思无字问残红。新阴绿处，几时轻逗，芳意千重。玉勒俊游，从他幽独，不到山中。况满地、浮英浪药，还做春容。只有斜阳，年年识得换熏风。春余心事，凭将杜宇，深诉花工。
丑奴儿慢二首 其一 见榴花作
作者：张惠言
朝代：清

柳绵吹尽，楼外旧愁如梦。又镇日门随雨闭，帘借烟笼、却怕凭阑，相思无字问残红。新阴绿处，几时轻逗，芳意千重。玉勒俊游，从他幽独，不到山中。况满地、浮英浪药，还做春容。只有斜阳，年年识得换熏风。春余心事，凭将杜宇，深诉花工。
丑奴儿慢二首 其二 见榴花作
作者：张惠言
朝代：清

绿云初破，浓点几枝红晕。是万迭相思簇就，深卷愁痕。试问东风，吹来还有旧春魂？杜鹃啼罢，征鸿去尽，芳意谁论？长记那时，美人初见，一样细裙。便消受、朱幡深护，已耐南熏。不恨凄凉，为君幽独又伤神。黄梅时候，半天风雨，自倚孤村。
丑奴儿慢二首·见榴花作
作者：张惠言
朝代：清

柳绵吹尽，楼外旧愁如梦。又镇日门随雨闭，帘借烟笼、却怕凭阑，相思无字问残红。新阴绿处，几时轻逗，芳意千重。玉勒俊游，从他幽独，不到山中。况满地、浮英浪药，还做春容。只有斜阳，年年识得换熏风。春余心事，凭将杜宇，深诉花工。绿云初破，浓点几枝红晕。是万迭相思簇就，深卷愁痕。试问东风，吹来还有旧春魂？杜鹃啼罢，征鸿去尽，芳意谁论？长记那时，美人初见，一样细裙。便消受、朱幡深护，已耐南熏。不恨凄凉，为君幽独又伤神。黄梅时候，半天风雨，自倚孤村。
八六子
作者：张惠言
朝代：清

曲栏东，藕花一朵，嫣然开向愁中。正泪湿五更寒雨，佣欹一地温风，可怜似侬。曾凭幽梦相通。夜月梅边旧恨，朝云兰外轻踪。但绕遍、天涯有谁寄与，西洲春远，洞庭秋晚；耐他芳意千丝宛转，柔情一点玲珑。况匆匆，苹波又摧断红。
八六子
作者：张惠言
朝代：清
体裁：词

曲栏东，藕花一朵，嫣然开向愁中。正泪湿五更寒雨，慵欹一地温风，可怜似侬。曾凭幽梦相通。夜月梅边旧恨，朝云兰外轻踪。但绕遍、天涯有谁寄与，西洲春远，洞庭秋晚；耐他芳意千丝宛转，柔情一点玲珑。况匆匆，苹波又摧断红。
六丑·蔷薇谢后作
作者：张惠言
朝代：清
体裁：词

便风风雨雨，看眼底、韶光都歇。道春竟归，春来多少恨，无限凝积。长记寻春早，一枝红粉，压心头千迭。东君不管春狼籍。落尽桃腮，雕残杏缬，回头已无踪迹。只新丛细药，还剩芳泽。花工抛掷、为群芳暗泣。试问春何在，难重忆，东风也解珍惜。向苍苔扶起，几番欹侧。低回久、更休相忆。便留得、一朵娇红独自，奈他深碧。飘零处、芳意难灭。有暗香、绕过春前去，梅花识得。
六丑·蔷薇谢后作
作者：张惠言
朝代：清

便风风雨雨，看眼底、韶光都歇。道春竟归，春来多少恨，无限凝积。长记寻春早，一校红粉，压心头千迭。东君不管春狼籍。落尽桃腮，雕残杏缬，回头已无踪迹。只新丛细药，还剩芳泽。花工抛掷、为群芳暗泣。试问春何在，难重忆，东风也解珍惜。向苍苔扶起，几番欹侧。低回久、更休相忆。便留得、一朵矫红独自，奈他深碧。飘零处、芳意难灭。有暗香、绕过春前去，梅花识得。
南乡子
作者：张惠言
朝代：清

身与自云轻，飞过千山路未平。窗里灯光窗外月，微明。远梦模糊易得醒。已有乱蛩鸣，听到西风又晤惊。绕屋青荷三万柄，三更。都作芭蕉送雨声。
南歌子·长河修禊
作者：张惠言
朝代：清

云重才寻翠，风轻已试香。桃花好在柳初黄，和着三分飞絮，便轻狂。旧迹莺能说，新愁水自长。只须坐石莫流觞，若到三分薄醉，耐斜阳。
双双燕
作者：张惠言
朝代：清

满城社雨，又唤起无家，一年新恨。花轻柳重，隔断红楼芳径。旧垒谁家会识，更生怕、主人相问。商量多少雕檐，还是差池不定。谁省、去年春静。直数到今年，丝魂絮影。前身应是，一片落红残粉。不住呢喃交讯，又惹得、莺儿闲听。输与池上夗央，日日阑前双瞑。
双双燕
作者：张惠言
朝代：清
体裁：词

满城社雨，又唤起无家，一年新恨。花轻柳重，隔断红楼芳径。旧垒谁家曾识，更生怕、主人相问。商量多少雕檐，还是差池不定。谁省、去年春静。直数到今年，丝魂絮影。前身应是，一片落红残粉。不住呢喃交讯，又惹得、莺儿闲听。输与池上夗央，日日阑前双瞑。
双双燕·满城社雨
作者：张惠言
朝代：清

满城社雨，又唤起无家，一年新恨。花轻柳重，隔断红楼芳径。旧垒谁家曾识，更生怕、主人相问。商量多少雕檐，还是差池不定。谁省、去年春静。直数到今年，丝魂絮影。前身应是，一片落红残粉。不住呢喃交讯，又惹得、莺儿闲听。输于池上鸳鸯，日日阑前双暝。
念奴娇
作者：张惠言
朝代：清

海云一朵，是何人、招入医闾山骨？千古惊波流不尽，洗出海山明灭。入手秋空，当心夜炯，见此明明月。蓬莱何处，一泓如许澄澈！此地宜着神仙，小山高赋罢，琼枝亲折。我是江东飞来鹤，定与闲云相识。出岫无心，平波好住，揽佩还重结。且歌征角，尊前试扣清越。
摸鱼儿·过天香楼，忆同崔格卿旧游，感而赋此
作者：张惠言
朝代：清

镇三年、看花一度，人生几回朝暮。欢情容易愁中过，偏是愁人记取。花深处，是往日、分红瞥翠曾游路。旧时鸥鹭。若问我凄凉，酒徒一散，寂寞委黄土。百年事，休说重来非故，当时感慨何许！尊前万柄新妆拥，明日乱红无数。天也误，怎不许、清秋一例萎风雨。问花无语。但倚尽危阑，斜阳漠漠，独自下楼去。
木兰花慢·杨花
作者：张惠言
朝代：清
体裁：词

侭飘零尽了，何人解、当花看。正风避重帘，雨回深幕，云护轻幡。寻他一春伴侣，只断红、相识夕阳间。未忍无声委地，将低重又飞还。
疏狂情性算凄凉，耐得到春阑。便月地和梅，花天伴雪，合称清寒。收将十分春恨，做一天、愁影绕云山。看取青青池畔，泪痕点点凝斑。
木兰花慢·杨花
作者：张惠言
朝代：清

尽飘零尽了，何人解，当花看。正风避重帘，雨回深幕；云护轻幡。寻他一春伴侣，只断红、相识夕阳间。未忍无声委地，将低重又飞还。疏狂情性算凄凉，耐得到春阑。便月地和梅，花天伴雪，合称清寒。收将十分春恨，做一天、愁影绕云山。看取青青池畔，泪痕点点凝斑。
木兰花慢·游丝。同舍弟翰风作
作者：张惠言
朝代：清

是春魂一缕，销不尽；又轻飞。看曲曲回肠，愁侬未了，又待怜伊。东风几回暗剪，尽缠绵、未忍断相思。除有沉烟细袅，闲来情绪还知。家山何处为春工？容易到天涯。但牵得春来，何会系住，依旧春归。残红更无消息，便从今、休要上花枝。待祝梁间燕子，衔他深度帘丝。
木兰花慢·游丝。同舍弟翰风作
作者：张惠言
朝代：清
体裁：词

是春魂一缕，销不尽；又轻飞。看曲曲回肠，愁侬未了，又待怜伊。东风几回暗剪，尽缠绵、未忍断相思。除有沉烟细袅，闲来情绪还知。家山何处为春工？容易到天涯。但牵得春来，何曾系住，依旧春归。残红更无消息，便从今、休要上花枝。待祝梁间燕子，衔他深度帘丝。
水调歌头·东风无一事
作者：张惠言
朝代：清

东风无一事，妆出万重花。闲来阅遍花影，椎有月钩斜。我有江南铁笛，要倚一枝香雪，吹彻玉城霞。清影渺难即，飞絮满天涯。飘然去，吾与汝，泛云槎。东皇一笑相语：芳意在谁家？难道春花开落，又是春风来去，便了却韶华？花外春来路，芳草不曾遮。
水调歌头·五首春日赋示杨生子掞
作者：张惠言
朝代：清
体裁：词

长鑱白木柄，斸破一庭寒。三枝两枝生绿，位置小窗前。要使花颜四面，和着草心千朵，向我十分妍。何必兰与菊，生意总欣然。
晓来风，夜来雨，晚来烟。是他酿就春色，又断送流年。便欲诛茅江上，只恐空林衰草，憔悴不堪怜。歌罢且更酌，与子绕花间。
水调歌头·今日非昨日
作者：张惠言
朝代：清

今日非昨日，明日复何如。朅[1]来真悔何事？不读十年书。为问东风吹老，几度枫江兰径，千里转平芜。寂寞斜阳外，渺渺正愁余。千古意，君知否？只斯须。名山料理身后，也算古人愚。一夜庭前绿遍，三月雨中红透，天地入吾庐。容易众芳歇，莫听子规呼。
水调歌头·疏帘卷春晓
作者：张惠言
朝代：清

疏帘卷春晓，胡蝶忽飞来。游丝飞絮无绪，乱点碧云钗。肠断江南春思，黏着天涯残梦，剩有首重回。银蒜且深押，疏影任徘徊。罗帷卷，明月入，似人开。一尊属月起舞，流影入谁怀？迎得一钩月到，送得三更月去，莺燕不相猜。但莫凭栏久，重露湿苍苔。
水调歌头五首 其一 春日赋示杨生子掞
作者：张惠言
朝代：清
体裁：词

东风无一事，妆出万重花。闲来阅遍花影，惟有月钩斜。我有江南铁笛，要倚一枝香雪，吹澈玉城霞。清影渺难即，飞絮满天涯。飘然去，吾与汝，泛云槎。东皇一笑相语，芳意在谁家？难道春花开落，又是春风来去，便了却韶华？花外春来路，芳草不曾遮。
水调歌头五首 其一 春日赋示杨生子掞
作者：张惠言
朝代：清

东风无一事，装出万重花。闲来阅遍花影，惟有月钩斜。我有江南铁笛，要倚一枝香雪，吹澈玉城霞。清影渺难即，飞絮满天涯。飘然去，吾与汝，泛云槎。东皇一笑相语，芳意在谁家？难道春花开落，又是春风来去，便了却韶华？花外春来路，芳草不曾遮。
水调歌头五首 其三 春日赋示杨生子掞
作者：张惠言
朝代：清
体裁：词

疏帘卷春晓，胡蝶忽飞来。游丝飞絮无绪，乱点碧云钗。肠断江南春思，粘着天涯残梦，剩有首重回。银蒜且深押，疏影任徘徊。罗帷卷，明月入，似人开。一尊属月起舞，流影入谁怀？迎得一钩月到，送得三更月去，莺燕不相猜。但莫凭阑久，重露湿苍苔。
水调歌头五首 其二 春日赋示杨生子掞
作者：张惠言
朝代：清

百年复几许，慷慨一何多！子当为我击筑，我为子高歌。招手海边鸥鸟，看我胸中云梦，蒂芥近如何？楚越等闲耳，肝胆有风波。生平事，天付与，且婆娑。几人尘外相视，一笑醉颜酡。看到浮云过了，又恐堂堂岁月，一掷去如梭。劝子且秉烛，为驻好春过。
水调歌头五首 其五 春日赋示杨生子掞
作者：张惠言
朝代：清

长镵白木柄，斸破一庭塞。三枝两枝生绿，位置小窗前。要使花颜四面，和着草心千朵，向我十分妍。何必兰与菊，生意总欣然。晓来风，夜来雨，晚来姻。是他酿就春色，又断送流年。便欲诛茅江上，只恐空林衰草，憔悴不堪怜。歌罢且更酌，与子绕花间。
水调歌头五首 其五 春日赋示杨生子掞
作者：张惠言
朝代：清
体裁：词

长镵白木柄，斸破一庭寒。三枝两枝生绿，位置小窗前。要使花颜四面，和著草心千朵，向我十分妍。何必兰与菊，生意总欣然。晓来风，夜来雨，晚来烟。是他酿就春色，又断送流年。便欲诛茅江上，只恐空林衰草，憔悴不堪怜。歌罢且更酌，与子绕花间。
水调歌头五首 其五 春日赋示杨生子掞
作者：张惠言
朝代：清

长馋白木柄，斸破一庭塞。三枝两枝生绿，位置小窗前。要使花颜四面，和着草心千朵，向我十分妍。何必兰与菊，生意总欣然。晓来风，夜来雨，晚来姻。是他酿就春色，又断送流年。便欲诛茅江上，只恐空林衰草，憔悴不堪怜。歌罢且更酌，与子绕花间。
水调歌头五首 其四 春日赋示杨生子掞
作者：张惠言
朝代：清

今日非昨日，明日复何如？朅来真悔何事，不读十年书。为问东风吹老，几度枫江兰径，千里转平芜。寂寞斜阳外，渺渺正愁予！千古意，君知否？只斯须。名山料理身后，也算古人愚。一夜庭前绿遍，三月雨中红透，天地入吾庐。容易众芳歇；莫听子规呼。
水调歌头五首·春日赋示杨生子掞
作者：张惠言
朝代：清

东风无一事，装出万重花。闲来阅遍花影，惟有月钩斜。我有江南铁笛，要倚一枝香雪，吹澈玉城霞。清影渺难即，飞絮满天涯。飘然去，吾与汝，泛云槎。东皇一笑相语，芳意在谁家？难道春花开落，又是春风来去，便了却韶华？花外春来路，芳草不曾遮。百年复几许，慷慨一何多！子当为我击筑，我为子高歌。招手海边鸥鸟，看我胸中云梦，蒂芥近如何？楚越等闲耳，肝胆有风波。生平事，天付与，且婆娑。几人尘外相视，一笑醉颜酡。看到浮云过了，又恐堂堂岁月，一掷去如梭。劝子且秉烛，为驻好春过。疏帘卷春晓，胡蝶忽飞来。游丝飞絮无绪，乱点碧云钗。肠断江南春思，粘着天涯残梦，剩有首重回。银蒜且深押，疏影任徘徊。罗帷卷，明月入，似人开。一尊属月起舞，流影入谁怀？迎得一钩月到，送得三更月去，莺燕不相猜。但莫凭阑久，重露湿苍苔。今日非昨日，明日复何如？朅来真悔何事，不读十年书。为问东风吹老，几度枫江兰径，千里转平芜。寂寞斜阳外，渺渺正愁予！千古意，君知否？只斯须。名山料理身后，也算古人愚。一夜庭前绿遍，三月雨中红透，天地入吾庐。容易众芳歇；莫听子规呼。长馋白木柄，斸破一庭塞。三枝两枝生绿，位置小窗前。要使花颜四面，和着草心千朵，向我十分妍。何必兰与菊，生意总欣然。晓来风，夜来雨，晚来姻。是他酿就春色，又断送流年。便欲诛茅江上，只恐空林衰草，憔悴不堪怜。歌罢且更酌，与子绕花间。
水调歌头（五首选三）
作者：张惠言
朝代：清

东风无一事，妆出万重花。
闲来阅遍花影，惟有月钩斜。
我有江南铁笛，要倚一枝香雪，吹彻玉城霞。
清影渺难即，飞絮满天涯。
飘然去，吾与汝，泛云槎。
东皇一笑相语：芳意在谁家？
难道春花开落，又是春风来去，便了却韶华？
花外春来路，芳草不曾遮。
疏帘卷春晓，胡蝶忽飞来。
游丝飞絮无绪，乱点碧云钗。
肠断江南春思，黏着天涯残梦，剩有首重回。
银蒜且深押，疏影任徘徊。
罗帷卷，明月入，似人开。
一尊属月起舞，流影入谁怀？
迎得一钩月到，送得三更月去，莺燕不相猜。
但莫凭栏久，重露湿苍苔。
今日非昨日，明日复何如？
竭来真悔何事，不读十年书。
为问东风吹老，几度枫江兰径，千里转平芜？
寂寞斜阳外，渺渺正愁予！
千古意，君知否？
只斯须。
名山料理身後，也算古人愚。
一夜庭前绿遍，三月雨中红透，天地入吾庐。
容易众芳歇，莫听子规呼。
水调歌头（五首选三）
作者：张惠言
朝代：清

东风无一事，妆出万重花。闲来阅遍花影，惟有月钩斜。我有江南铁笛，要倚一枝香雪，吹彻玉城霞。清影渺难即，飞絮满天涯。飘然去，吾与汝，泛云槎。东皇一笑相语：芳意在谁家？难道春花开落，又是春风来去，便了却韶华？花外春来路，芳草不曾遮。疏帘卷春晓，胡蝶忽飞来。游丝飞絮无绪，乱点碧云钗。肠断江南春思，黏着天涯残梦，剩有首重回。银蒜且深押，疏影任徘徊。罗帷卷，明月入，似人开。一尊属月起舞，流影入谁怀？迎得一钩月到，送得三更月去，莺燕不相猜。但莫凭栏久，重露湿苍苔。今日非昨日，明日复何如？竭（去字旁）来真悔何事，不读十年书。为问东风吹老，几度枫江兰径，千里转平芜？寂寞斜阳外，渺渺正愁予！千古意，君知否？只斯须。名山料理身後，也算古人愚。一夜庭前绿遍，三月雨中红透，天地入吾庐。容易众芳歇，莫听子规呼。
水龙吟·夜闻海涛声
作者：张惠言
朝代：清

梦魂快趁天风，琅然飞上三山顶。何人唤起，鱼龙叫破，一泓杯影。玉府清虚，琼楼寂历，高塞谁省？倩浮槎万里，寻侬归路，波声壮侵山枕。便有成连佳趣；理瑶丝、写他清冷。夜长无奈，愁深梦浅，不堪重听。料得明朝，山头应见，雪昏云醒。待扶桑净洗，冲融立马，看风帆稳。
水龙吟·夜闻海涛声
作者：张惠言
朝代：清
体裁：词

梦魂快趁天风，琅然飞上三山顶。何人唤起，鱼龙叫破，一泓杯影。玉府清虚，琼楼寂历，高寒谁省？倩浮槎万里，寻侬归路，波声壮侵山枕。便有成连佳趣；理瑶丝、写他清冷。夜长无奈，愁深梦浅，不堪重听。料得明朝，山头应见，雪昏云醒。待扶桑净洗，冲融立马，看风帆稳。
水龙吟·夜闻海涛声
作者：张惠言
朝代：清
体裁：词

梦魂快趁天风，琅然飞上三山顶。何人唤起，鱼龙叫破，一泓杯影。玉府清虚，琼楼寂历，高寒谁省？倩浮槎万里，寻侬归路，波声壮，侵山枕。
便有成连佳趣，理瑶丝，写他清冷。夜长无奈，愁深梦浅，不堪重听。料得明朝，山头应见，雪昏云醒。待扶桑净洗，冲融立马，看风帆稳！
水龙吟·寒食次计伯英韵
作者：张惠言
朝代：清
体裁：词

向前还有多春，廿番花信从头计。西风做冷，东风做暖，桃花都记。守得春三，禁烟时候，雨酡云醉。怕玉楼深处，游人未见，又一片，抛春外。笑说踏青去好，恐看花、为花凝泪。旧燕不来，新莺多语，春情谁系？到晚凭阑，西山见我，相看妩媚。正疏疏帘底，轻阴不醒，蝶儿清寐。
水龙吟·寒食次计伯英韵
作者：张惠言
朝代：清

向前还有多春，廿番花信从头计。西风做冷，东风做暖，桃花都记。守得春三，禁熘时候，雨酡云醉。怕玉楼深处，游人未见，又一片，抛春外。笑说踏青去好，恐看花、为花凝泪。旧燕不来，新莺多语，春情谁系？到晚凭阑，西山见我，相看妩媚。正疏疏帘底，轻阴不醒，蝶儿清寐。
水龙吟·清明次计伯英韵
作者：张惠言
朝代：清

陌头试问垂杨，清明多少春人至。芳尘十丈，娇云千片，飞来容易。胡蝶须边，黄蜂翅底，搓成花味。看咋宵寒重，今朝暖透、春一样，游情异。剩有无家燕子，过花期、未收愁睇。绣户无踪。海山何处，也随花戏。欲向残红，殷勤说与，留春无计。只东风不到，重帘隔断，游丝天际。
水龙吟·清明次计伯英韵
作者：张惠言
朝代：清
体裁：词

陌头试问垂杨，清明多少春人至。芳尘十丈，娇云千片，飞来容易。胡蝶须边，黄蜂翅底，搓成花味。看昨宵寒重，今朝暖透、春一样，游情异。剩有无家燕子，过花期、未收愁睇。绣户无踪。海山何处，也随花戏。欲向残红，殷勤说与，留春无计。只东风不到，重帘隔断，游丝天际。
水龙吟·瓶中桃花
作者：张惠言
朝代：清

疏帘不卷东风，一枝留取春心在。刘郎别后，年时双鬓，青青未改。冷落天涯，凄凉情绪，与花憔悴。趁红云一片，扶侬残梦，飞不到，垂杨外。看取窗前细蕊，酿幽芳、几多清泪。六曲屏风，一痕愁影，搅来都碎。明月深深，为花来也，为人无寐。怕明朝又是，清明点点；看他飞坠。
水龙吟·荷花为子掞赋
作者：张惠言
朝代：清

西洲一夜温香，随风和梦枝头住。红衣翠袖，何人知道，横塘日暮。一水盈盈，千情脉眠，回头频误。向天涯远道，相思万里，便采得，遗谁去？直是寻莲等藕，好三春、过却佳期无数。多少缠绵，而今看取，苦心如许。烟学愁容，雨偷泪色，芳尘何处？只月明、一片依然省识，凌波微步。
水龙吟·荷花为子掞赋
作者：张惠言
朝代：清
体裁：词

西洲一夜温香，随风和梦枝头住。红衣翠袖，何人知道，横塘日暮。一水盈盈，千情脉脉，回头频误。向天涯远道，相思万里，便采得，遗谁去？直是寻莲等藕，好三春、过却佳期无数。多少缠绵，而今看取，苦心如许。烟学愁容，雨偷泪色，芳尘何处？只月明、一片依然省识，凌波微步。
江城子·填张春溪西湖竹枝词
作者：张惠言
朝代：清
体裁：词

碧云无渡碧天沉，是湖心，是侬心。心底湖头，路断到如今。郎到断侨须有路，侬住处，柳如金。南高峰上望郎登，郎愁深，妾愁深。郎若愁时，好向北峰寻。相对峰头俱化石，双影在，照清浔。
江城子·填张春溪西湖竹枝词
作者：张惠言
朝代：清

碧云无渡碧天沉，是湖心，是侬心。心底湖头，路断到如今。郎到断桥须有路，侬住处，柳如金。南高峰上望郎登，郎愁深，妾愁深。郎若愁时，好向北峰寻。相对峰头俱化石，双影在，照清浔。
浣溪纱·永平道中作
作者：张惠言
朝代：清

风柳疏疏飐酒旗。夕阳下尽月来时。一般情绪少人知。梦里镇长无觅处，晓来何苦又相思。人间天上两空期。
浣纱溪
作者：张惠言
朝代：清

朝看云横暮雨斜，东风一例送年华，旧愁新恨满天涯。胡蝶一春随落絮，燕儿终日说飞花，此情何处不堪嗟。
浣纱溪二首
作者：张惠言
朝代：清

山气清人远梦苏，海天摇白转空虚，马蹄不碍岭云孤。杨柳官桥通碧水，桃花小市卖黄鱼，东风未起早阴初。王气东来百鞍艰，行人指点十花斑，杏山过了又松山。边马百年思塞草，征夫双泪唱刀镮，何人回首战场间？
浣纱溪二首·其一
作者：张惠言
朝代：清

山气清人远梦苏，海天摇白转空虚，马蹄不碍岭云孤。杨柳官桥通碧水，桃花小市卖黄鱼，东风未起早阴初。
浣纱溪二首·其二
作者：张惠言
朝代：清

王气东来百鞍艰，行人指点十花斑，杏山过了又松山。边马百年思塞草，征夫双泪唱刀镮，何人回首战场间？
满庭芳·五月五日泛丰溪
作者：张惠言
朝代：清

云暗还开，雨疏才歇，急水新涨潺潺。竹篙轻快，随意度平滩。树里几家村舍，壶觞暖、笑语阑姗。溪声外，斜阳一片，无数是青山。乡关回首处，青桡翠羽，玉管红檀。怅天涯十载，旧梦都删。却道年华似水，将归思、又逐惊湍。浑无耐，丰溪千折，不到白云湾。
满庭芳·题方湛厓春堤试马图
作者：张惠言
朝代：清
体裁：词

丰乐溪边，潜虬山畔，几年春色留人。玉骢初到，长记拨红云。便与桃花会约，花开处、来定千巡。都相识，一花一态，一日一番春。良辰如梦里，又教瞥见，玉辔琼茵。想轻随雾，娇逐芳尘。只我天涯倦容，故乡杳、往事难论。空惆怅，西风不管，一夜老江莼。
满庭芳·题方湛厓春堤试马图
作者：张惠言
朝代：清

丰乐溪边，潜虬山畔，几年春色留人。玉骢初到，长记拨红云。便与桃花会约，花开处、来定千巡。都相识，一花一态，一日一番春。良辰如梦里，又教瞥见，玉辔琼茵。想轻随雾，娇逐芳尘。只我天涯倦容，故乡杳、往事难论。空惆怅，西风不管，一夜老江蒪。
玉楼春
作者：张惠言
朝代：清

一春长放秋千静，风雨和愁都未醒。裙边余翠掩重帘，钗上落红伤晚镜。朝云卷尽雕阑暝，明月还来照孤凭。东风飞过悄无踪，却被杨花送微影。
相见欢·年年负却花期
作者：张惠言
朝代：清

年年负却花期！过春时，只合安排愁绪送春归。梅花雪，梨花月，总相思。自是春来不觉去偏知。
相见欢四首
作者：张惠言
朝代：清

年年负却花期，过春时。只合安排愁绪送春归。梅花雪，梨花月，总相思。自是春来不觉去偏知。重帘护了窗纱，玉钩斜。燕子威巢长自趁飞花。秋千倦，银筝乱，莫看他。帘外游丝落絮是天涯。枝头觅遍残红，更无踪。春在斜阳荒草野花中。溪边树，堤间路，几时逢？昨夜梦魂飞过小桥东。新莺啼过清明，有谁听？何况朝风夜月杜鹃声。留春住，催春去、若为情，拟化一双胡蝶抱花醒。
相见欢四首·其一
作者：张惠言
朝代：清
体裁：词

年年负却花期，过春时。只合安排愁绪送春归。梅花雪，梨花月，总相思。自是春来不觉去偏知。
相见欢四首·其三
作者：张惠言
朝代：清

枝头觅遍残红，更无踪。春在斜阳荒草野花中。溪边树，堤间路，几时逢？昨夜梦魂飞过小桥东。
相见欢四首·其二
作者：张惠言
朝代：清

重帘护了窗纱，玉钩斜。燕子威巢长自趁飞花。秋千倦，银筝乱，莫看他。帘外游丝落絮是天涯。
相见欢四首·其二
作者：张惠言
朝代：清
体裁：词

重帘护了窗纱，玉钩斜。燕子成巢长自趁飞花。秋千倦，银筝乱，莫看他。帘外游丝落絮是天涯。
相见欢四首·其四
作者：张惠言
朝代：清

新莺啼过清明，有谁听？何况朝风夜月杜鹃声。留春住，催春去、若为情，拟化一双胡蝶抱花醒。
破阵子·拟辛幼安壮词送同年张子白之官甘肃
作者：张惠言
朝代：清

路到阳关天尽，马过青海风轻。夜泛蒲萄酬壮士，晓拨琵琶唱征声。散衙新句成。画角声中秋社，雕旃影里春耕。高坐春烟三月静，归卧淞波半剪清。休论身后名。
粉蝶儿·春雨
作者：张惠言
朝代：清

甚心情还自来小楼凝望？一丝丝、看他愁样。软东风、暂禁着、柳花飞扬。却无端、催着桃花飘荡。者心情付春雨绕遍天壤。一丝丝、看侬愁样。是啼痕、染就了、万重熘障。问江南、芳草可还惆怅？
粉蝶儿·春雨
作者：张惠言
朝代：清
体裁：词

甚心情还自来小楼凝望？一丝丝、看他愁样。软东风、暂禁着、柳花飞飏。却无端、催着桃花飘荡。者心情付春雨绕遍天壤。一丝丝、看侬愁样。是啼痕、染就了、万重烟障。问江南、芳草可还惆怅？
花非花
作者：张惠言
朝代：清

花非花，月非月。难得开，容易缺。眉痕锁梦压花情，心影当春看月出。
菩萨蛮
作者：张惠言
朝代：清

鹧鸪飞上罗襦绣，银屏春向夗央透。香袅鬓花风，玉钗胡蝶红。柳丝千种碧，窈窕吴山色。山色正如眉，销残春不知。
虞美人·胡蝶
作者：张惠言
朝代：清
体裁：词

斜阳谁遣来花径，春色三分定。游丝无力系花腰，忙煞枝头相送乱红飘。寻春莫向花间去，花外游蜂聚。南园芳草不会空，收拾春魂归去绕香丛。
虞美人·胡蝶
作者：张惠言
朝代：清

斜阳谁遣来花径，春色三分定。游丝无力系花腰，忙煞枝头相途乱红飘。寻春莫向花间去，花外游蜂聚。南园芳草不会空，收拾春魂归去绕香丛。
贺新郎
作者：张惠言
朝代：清
体裁：词

柳絮飞无力。问东风、天涯吹送，几时才歇？一片矫红辞花去，看有千番欹侧。知多少、胭脂暗泣。只有愁云凝不散，做丝丝、泪点还长绝。春到此，亦轻别。去年团扇长相亿，料新来、尊前难问，旧时明月。沟水东西流到海，便有相逢时节。又只恐、蓬莱路隔。欲向东君深深诉。怕春归、从此无消息，嘱燕燕，莫频说。
贺新郎
作者：张惠言
朝代：清

柳絮飞无力。问东风、天涯吹送，几时才歇？一片矫红辞花去，看有千番欹侧。知多少、胭脂暗泣。只有愁云凝不散，做丝丝、泪点还长绝。春到此，亦轻别。去年团扇长相亿，料新来、尊前难问，旧时明月。沟火东西流到海，便有相逢时节。又只恐、蓬莱路隔。欲向东君深深诉。怕春归、从此煞消息，属燕燕，莫频说。
青玉案·题庐沟浙柳图
作者：张惠言
朝代：清
体裁：词

新安江上山无数。正催送、春帆渡。沙市垂杨长记取。荒烟欹岸，斜阳满树。个是逢君处。青门衰柳垂垂暮。折得长条送君去。可忆丰溪堤畔路。波光似雪，花容如雾。三月飞轻絮。
青玉案·题庐沟浙柳图
作者：张惠言
朝代：清

新安江上山无数。正催途、春帆度。沙市垂杨长记取。荒烟欹岸，斜阳满树。个是逢君处。青门衰柳垂垂暮。折得长绦送君去。可忆丰溪堤畔路。波光似雪，花容入雾。三月飞轻絮。
青门引·上巳
作者：张惠言
朝代：清

花意催春醒，和雨做成云性。流杯不敢趁轻阴，游丝一缕，个是江南影。无端燕子呼残病，说道春将尽。出门却看芳草，青青放出垂杨径。
风流子·出关见桃花
作者：张惠言
朝代：清

海风吹瘦骨，单衣冷、四月出榆关。看地尽塞垣，惊沙北走；山侵溟渤。迭嶂东还。人何在，柳柔摇不定，草短绿应难。一树桃花，向人独笑，颓垣短短，曲水弯弯。东风知多少，帝城三月暮，芳思都删。不为寻春较远，辜负春阑。念玉容寂寞，更无人处，经他风雨，能几多番？欲附西来驿使，寄与春看。
风流子·出关见桃花
作者：张惠言
朝代：清
体裁：词

海风吹瘦骨，单衣冷、四月出榆关。看地尽塞垣，惊沙北走；山侵溟渤，叠障东还。人何在？柳柔摇不定，草短绿应难。一树桃花，向人独笑；颓垣短短，曲水湾湾。东风知多少？帝城三月暮，芳思都删。不为寻春较远，辜负春阑。念玉容寂寞，更无人处，经他风雨，能几多番？欲附西来驿使，寄与春看。
齐天乐·六月闻蛩
作者：张惠言
朝代：清

西风幸未来庭院，秋心便劳深诉。石井苔深，铜铺草浅，别有凄凉情绪。流年暗数。甚蛙嘿蝉瘖，任他风雨。多谢殷勤，尊前特与说迟暮。庾郎愁绝如此，便从今夜夜，相和悲语。吟稳还惊，声孤易断，消受一秋凉露。江南梦苦。记雕笼携来，昼堂斗去。快听雄鸣，为君拂衣舞。
挽叶廷眷联
作者：张惠霖
朝代：清
体裁：联

柱建马将军，本期界限西戎，回纥吐蕃齐奉命；笔投班定远，太息箕骑南诏，蛮烟瘴雨怎招魂。
过继梅小楼题画示陆子鸿仪
作者：张慥
朝代：清

醉起呼童汲涧泉，小窗和墨写江天。青山有价争赊去，零落云霞护砚田。
题补庵先生菰川圃图
作者：张慥
朝代：清

中书省里尚书郎，南郭曾开绿野堂。岩壑昔年称宰相，画图今日见羲皇。鱼渠鸟渡当人白，雉堞云生入暮苍。漫拟樽前挥彩笔，诸孙词翰亦飞扬。
吟秋七律七首 其一 秋意
作者：张懋勋
朝代：清

摇落悲秋枉费辞，此中深意试参之。天心绚烂归平淡，物理荣敷有盛衰。万里关山羁旅觉，五更风雨梦魂知。无人会得乾坤旨，苦恨霜黏两鬓丝。
吟秋七律七首 其七 秋蝉
作者：张懋勋
朝代：清

垂杨零落不成行，抱叶惊寒怯晓霜。韵远非关风力劲，怀清只饮露华凉。碧梧院落嘶残月，红杏园林怨夕阳。以后枝头莫高唱，恐防身后有螳螂。
吟秋七律七首 其三 秋影
作者：张懋勋
朝代：清

捲帘人瘦立西风，一片秋痕逗碧空。寄恨独超声色外，酿愁偏在有无中。洞庭残月数行雁，灞岸斜阳几树枫。淡到无言何处觅，时于云破适相逢。
吟秋七律七首 其二 秋色
作者：张懋勋
朝代：清

一幅丹青属化工，夕阳衰草望无穷。秋痕原野休嫌淡，春梦莺花本是空。蒿岸霜飞争鬓白，枫林叶落妒花红。萧条极目情无尽，魂断迷离烟雨中。
吟秋七律七首 其五 秋风
作者：张懋勋
朝代：清

凉信西来暑气清，庭梧檐铁动悲鸣。翠罗衫薄寒无影，黄叶林乾夜有声。牧马胡笳烟塞梦，鲈鱼莼菜故园情。箧中纨扇嗟恩薄，捐叶从今抱不平。
吟秋七律七首 其六 秋蝶
作者：张懋勋
朝代：清

已无心绪抱花眠，金碧飘零剧可怜。羞近舞衣誇旧态，漫同纨扇赋愁篇。玉腰粉褪西风外，锦翅香消落照前。往日繁华金谷梦，痴情枉恋酒垆边。
吟秋七律七首 其四 秋烟
作者：张懋勋
朝代：清

一秣浓青野色昏，苍茫无际黯消魂。白云岭畔疑无地，红叶林中似有村。疏雨微云桐院影，晓风残月柳堤痕。此身安得淩霄汉，瑞气氤氲傍帝阍。
吟秋七律七首·秋意
作者：张懋勋
朝代：清

摇落悲秋枉费辞，此中深意试参之。天心绚烂归平淡，物理荣敷有盛衰。万里关山羁旅觉，五更风雨梦魂知。无人会得乾坤旨，苦恨霜黏两鬓丝。一幅丹青属化工，夕阳衰草望无穷。秋痕原野休嫌淡，春梦莺花本是空。蒿岸霜飞争鬓白，枫林叶落妒花红。萧条极目情无尽，魂断迷离烟雨中。捲帘人瘦立西风，一片秋痕逗碧空。寄恨独超声色外，酿愁偏在有无中。洞庭残月数行雁，灞岸斜阳几树枫。淡到无言何处觅，时于云破适相逢。一秣浓青野色昏，苍茫无际黯消魂。白云岭畔疑无地，红叶林中似有村。疏雨微云桐院影，晓风残月柳堤痕。此身安得淩霄汉，瑞气氤氲傍帝阍。凉信西来暑气清，庭梧檐铁动悲鸣。翠罗衫薄寒无影，黄叶林乾夜有声。牧马胡笳烟塞梦，鲈鱼莼菜故园情。箧中纨扇嗟恩薄，捐叶从今抱不平。已无心绪抱花眠，金碧飘零剧可怜。羞近舞衣誇旧态，漫同纨扇赋愁篇。玉腰粉褪西风外，锦翅香消落照前。往日繁华金谷梦，痴情枉恋酒垆边。垂杨零落不成行，抱叶惊寒怯晓霜。韵远非关风力劲，怀清只饮露华凉。碧梧院落嘶残月，红杏园林怨夕阳。以后枝头莫高唱，恐防身后有螳螂。
劳山谒吴正肃墓
作者：张懋德
朝代：清
体裁：七言绝句

佳气葱茏自有神，松楸万木拥河滨。春深杜宇犹啼血，好拂残碑认党人。
陪郡守佟公文脊秋望
作者：张所勉
朝代：清
体裁：古风

陵阳踞佳胜，秋灵互萦绕。嵯峨文脊峰，丘壑何窈窕。秋高爽气生，掩映众山小。望里隔红尘，目送行云杳。树影丹黄间，蓬壶共缥缈。唤起翟硎翁，丹台事未了。当年披鹿裘，应恋秋光皎。往迹尽苍茫，搔首园林杪。何当谢公游，村墟尽凭眺。远携惊人诗，垂碣山门表。
雷阳署中作
作者：张扩廷
朝代：清

一片孤城万仞山，官衙高踞翠微间。近司陇上牛羊牧，遥控云中虎豹关。边徼风清鼙鼓静，市夷日照毳衣斑。披图莫叹南溟远，且向岩疆长百蛮。
传言玉女·烟雨楼本五代时竟陵王钱元璙所建，其故址在南湖中淲湖上，今已不可考矣。明嘉靖间，太守赵左山因浚市渠，置瓦砾于湖中，遂积成丘，因楼其上，仍旧额云
作者：张振
朝代：清

望里楼台，不复旧时基址。雨飞风骤，一霎成今古。芳名犹在，空忆当年箫鼓。只如此际，足销魂矣。仆本恨人，一舸蒹葭深舣。凭高眺远，正目送归鸿去。玲珑窗户，依旧迷离烟雨。聊凭杯酒，遣怀而已。
传言玉女·重阳后二日，雨中舟泊嘉禾
作者：张振
朝代：清

越水吴山，恍是梦中归路。萍踪无定，不管黄花吐。重阳过也，犹作满城风雨。水天云淡，画船曾驻。烟雨楼台，醉月吟风何处。此时堪叹，但有愁无数。停杯试问，空目断西陵渡。几声征雁，横空飞去。
南屏山房
作者：张振
朝代：清
体裁：七言律诗

插天青壁障湖南，结屋何愁地主嫌。绿树交阴连古刹，白云移影落虚檐。源头引水惟刳竹，门里看山只捲帘。更傍东篱閒采菊，悠然相对即陶潜。
南歌子·和惜轩韵
作者：张振
朝代：清

镇日熏香坐，凝妆悄倚栏。东风也自不曾闲。吹得花开花绽、又吹残。叶底莺声滑，梁间燕语蛮。十分心事说应难。只是背人尝把、泪珠弹。
卜算子
作者：张振
朝代：清

绣户锁春晖，画阁飞烟缕。底事朝来暗恼人，叶叶芭蕉雨。衫薄不禁寒，梦觉还无语。小鸟枝头只管啼，不管人愁绪。
夜行船·本意
作者：张振
朝代：清

清夜悠悠谁共。橹声伊、轧波声动。枕前犹自唱吴歌，都付与、闲愁种种。转转不容成蝶梦。月斜钟远鸡声送。拥衾愁坐卷廉看，觉今夜、霜华较重。
天仙子
作者：张振
朝代：清

画阁雕栏春暗渡。行来罗袜苍苔护。日长人倦不胜情，香满炷。风吹幕。啼莺却在花深处。
小重山·咏雪
作者：张振
朝代：清

旋扑珠廉过粉墙。萧萧窗外响、绕兰房。银铺满地玉为堂。楼上望、闲立画阑旁。风急舞偏忙。故穿庭树上、试口妆。晚来飞絮更颠狂。寒逾重、轻片湿衣裳。
愁倚栏令·和程正伯韵
作者：张振
朝代：清

春将暮，日方赊。鸟啼花。人在画楼深院里，唤茶茶。罢闲愁，看栖鸦，枕儿上、云髻欹斜。正是海棠春睡去，莫惊他。花影乱，鸟声哗。叹年华。见说小桃开尽了，倚阑斜。恨悠悠，拨琵琶。重门闭、梦绕天涯。偷向月中行又住，莫惊他。
愁倚栏令·和程正伯韵·其一
作者：张振
朝代：清

春将暮，日方赊。鸟啼花。人在画楼深院里，唤茶茶。罢闲愁，看栖鸦，枕儿上、云髻欹斜。正是海棠春睡去，莫惊他。
愁倚栏令·和程正伯韵·其二
作者：张振
朝代：清

花影乱，鸟声哗。叹年华。见说小桃开尽了，倚阑斜。恨悠悠，拨琵琶。重门闭、梦绕天涯。偷向月中行又住，莫惊他。
望湘人·惜春
作者：张振
朝代：清

倚朱阑眺望，唤月池边，又成新绿如许。红杏飘香，绯桃逐水，次第伴春归去。绣阁沉吟，书帏冷淡，几番愁聚。听树头、百啭莺啼，似欲把春留住。多少伤情旧事，任年光如驶，寻思无据。正深掩重门，闲却吹箫院宇。梦回酒醒，雨丝风絮。总是断人肠处。更两地、兰灺香销，同听沈如街鼓。
沁园春·玉照堂分赋台洞双游
作者：张振
朝代：清

绿树参差，丹崖迢递，回隔尘埃。正采药溪头，相忘近远，流杯洞口，忽见楼台。绰约双姝，柔肌似雪，千树桃花向脸开。欣逢处，恍人间天上，几度疑猜。莫教便拟轻回。倩青雀传情凤为媒。记饭煮胡麻，香飘玉粒，酒倾玄露，色映琼环。归路依稀，残霞半卷，一晌春光照碧苔。从今去，问仙郎何日，跨鹤重来。
浣溪沙 其一 咏梅
作者：张振
朝代：清

玉骨冰心世外姿。霜前雪后想凄其。此情好与月明知。寂寞苍苔春较冷，低徊疏影梦还迟。碧纱窗下正相思。
浣溪沙 其三 咏梅
作者：张振
朝代：清

绿暗红遮欲暮天。懒从书架理牙签。几回愁坐几回眠。已是夜来风缭绕，更闻帘外雨冥绵。个侬憔悴转堪怜。
浣溪沙 其二 咏梅
作者：张振
朝代：清

残日花开花又残。卷帘愁坐怯轻寒。自怜消瘦带围宽。幽梦乍回春悄悄，娇莺自在语关关。更无心绪倚阑干。
浣溪沙·咏梅
作者：张振
朝代：清

玉骨冰心世外姿。霜前雪后想凄其。此情好与月明知。寂寞苍苔春较冷，低徊疏影梦还迟。碧纱窗下正相思。残日花开花又残。卷帘愁坐怯轻寒。自怜消瘦带围宽。幽梦乍回春悄悄，娇莺自在语关关。更无心绪倚阑干。绿暗红遮欲暮天。懒从书架理牙签。几回愁坐几回眠。已是夜来风缭绕，更闻帘外雨冥绵。个侬憔悴转堪怜。
浪淘沙·闺情
作者：张振
朝代：清

帘外雨濛濛。门掩重重。石栏池畔水溶溶。却喜晚晴天漠漠，烟月朦朦。城上鼓冬冬。云髻松松。旧欢新梦苦匆匆。隔院歌楼声悄悄，犹拨东东。
满江红·西湖吊古
作者：张振
朝代：清

千古钱塘，算只数、射潮英杰。笑南渡、衣冠褦襶，都无人物。廿载徒成奸相计，一抔空瘗将军骨。叹花阴、树色总无情，添呜咽。堤畔柳，湖边月。相映处，山连碧。更何人横倚，中流击楫。落日苍凉寻故事，绮罗弦管俱飘忽。问当年、谁并葛仙翁，林逋客。
烛影摇红·七夕
作者：张振
朝代：清

鹊架横空，含娇欲渡风波浅。谁知又是别经年，瞬息情重展。岂是尘缘未断。料天孙、愁思难免。今宵欢爱，昨夜凄凉，明朝悲泫。缺月如梭，银汉淡淡秋风卷。流萤乍见影湘帘，却向层楼远。漫笑灵妃梦短。应惆怅、画堂深院。人间乐事，天上佳期，风云顿遣。
画堂春·题宫妆美人图
作者：张振
朝代：清

眼波微倦柳丝眉。娇痴不语头低。牡丹花下坐多时。似惜春归。凤帐愁中寂寞，羊车梦里依稀。薄衫轻扇泪胭脂。幽恨谁知。
菩萨蛮 其一 冬闺
作者：张振
朝代：清

玉楼冻合寒生粟。剪声细细停红镯。窗外雪花飞。天边雁也稀。夜深更漏永。睡鸭沉烟冷。虚度可怜宵。香闺梦寂寥。
菩萨蛮 其二 冬闺
作者：张振
朝代：清

枕边听彻鸡声小。寒深一倍愁难晓。敲罢五更钟。窗含曙色中。绕檐冰箸冻。照见清无梦。欲起着衣难。起来霜雪寒。
菩萨蛮·冬闺
作者：张振
朝代：清

玉楼冻合寒生粟。剪声细细停红镯。窗外雪花飞。天边雁也稀。夜深更漏永。睡鸭沉烟冷。虚度可怜宵。香闺梦寂寥。枕边听彻鸡声小。寒深一倍愁难晓。敲罢五更钟。窗含曙色中。绕檐冰箸冻。照见清无梦。欲起着衣难。起来霜雪寒。
虞美人
作者：张振
朝代：清

春来春去春难住。又送春归去。重门深锁一春闲，闻道牡丹开谢、不曾看。年年底事情牵惹。何况春归也。倚阑无计数闲愁。望断一江春水、思悠悠。
贫居
作者：张振
朝代：清
体裁：七言律诗

青眼交游觉渐稀，侧身天地可相依。若知白石真堪煮，何待黄精为疗饥。已过禁烟无熟食，不因沽酒典春衣。苍苔碧草侵阶长，高卧空斋昼掩扉。
赤枣子
作者：张振
朝代：清

春去也，日初长。水晶帘畔倚红妆。一寸横波流不住，教人容易断回肠。
长相思·惜别
作者：张振
朝代：清

来未期。去未期。梦里分明话别离。觉来红泪啼。思依依。恨依依。一叶舟轻双桨迟。沙鸥雨岸飞。
阮郎归
作者：张振
朝代：清

小桃初放近清明。桥边柳色青。细风吹雨满春城。声声不住莺。帘幕卷，纻衣轻。日高闻卖饧。相邀结伴踏莎行。萋萋草又生。
读史
作者：张振凡
朝代：清

东汉尚名节，矫枉或过之。吾观晋王祥，其行何足师。寒冰岂容卧，陟负非其时。不见姜诗妻，诚感天自遗。惟孝本庸行，夫岂事诡奇。良由心好名，姑作不情为。不然临深戒，在彼非不知。守身义孰大，出处偏多疵。扬雄莽大夫，著书拟《论语》。韩偓拒朱温，诗丽若好女。两人使不仕，美恶何由著。必谓佻达流，名教非所与。定论及盖棺，品节悬几许。孰为旋风蓬，孰作中流柱。圣哲固知人，弗由言貌取。奈何后世士，凭文以荐举。
拟作消寒会不果·其一
作者：张振夔
朝代：清
体裁：七言律诗

曾对黄花醉午筵，重逢忽忽腊梅天。秋风乍试莼鲈味，夜雪才回书画船。毛颖生涯无定价，语儿情景祇虚缘。归来未检囊中句，射雉翻争一笑怜。
拟作消寒会不果·其二
作者：张振夔
朝代：清
体裁：七言律诗

嘉门两载度春明，寂历深知冷暖情。豪士难为乡里善，仙才合向禁坡行。词章少日秦淮海，独步今时薛道衡。纵欲消寒谁入会，拥裘兀坐听潮声。
题章少谷田园乐趣图
作者：张振夔
朝代：清

但言田园乐，老农积谷趣亦恶。不念田园乐，倦客思家兴奚托。好风吹苗微雨来，几日观耘又观获。欣然一饱更何求，空向红尘插竹脚。行脚无停时，归田无积赀。忆昔读书未云错，祇今负耒嗟太迟。我家老农圃，颇能辨稷黍。十日不雨三日风，相逢只说耕耘苦。苦亦多，乐亦多，斜阳老瓦醉婆娑。左餐右粥一身健，儿壮孙生两鬓皤。门前植杖看行人，落日茫茫待渡河。掀髯一笑闭门卧，田园之乐乐如何。此景百年长在眼，此身千里那容返。薄田化作马足尘，赢得微官饱间散。鸺鹠啸树夜沈沈，蝴蝶上阶飞款款。披图使我发长吟。拟向先生借画本。
挽彭玉麟联
作者：张捷书
朝代：清
体裁：联

钟衡湘间气而生，五百年应运昌期，揆文德，奋武功，炳炳烺烺，允矣三朝柱石、一代元勋，方钦鳀壑风清，丹券垂名频拜宠；为天下安危所系，数十载威宣中外，扫夷氛，削巨寇，轰轰烈烈，巍然万里长城、千秋宝鉴，讵料雁峰星堕，缁帷永隔剧怆怀。
恭寿杖歌为虚舟丈赋
作者：张揆方
朝代：清

吾闻桃竹产自铜梁山，滇池赤藤光斑斓。岂如黄山白岳千岁连理木，枝柯交错文采珊瑚殷。斫成拄杖不佻复不笨，形模两两文螭蟠。实中密节中尺度。铭词刀剑兼盂槃。恭寿先生廿年前，征车使节无时间。桐溪荆溪互游历，南走楚越西秦关。挂冠归来越一纪，买田筑室蓉湖湾。葛陂老龙手中握，踏遍江北江南山。而我百事欲屏弃，日奉谈笑开容颜。读书之台望湖阁，烟消日出悬铜钚。杖头百钱亦易办，青鞋布袜相追攀。
蒙山
作者：张揆方
朝代：清

东蒙何嵯峨，禋祀自上古。山空响寒林，神灵啸洞府。白云流其间，出岫作风雨。日暮樵担稀，寒鸦自来去。
江东
作者：张敏求
朝代：清
体裁：七言绝句

江东割据拥金汤，何事称臣向许昌。枉使曹瞒叹生子，仲谋还事五官郎、
西楚
作者：张敏求
朝代：清
体裁：七言绝句

已破咸阳更向东，山河偏忘定关中。如何廿万坑降卒，不忍鸿门杀沛公。
阜阳阻风
作者：张敏求
朝代：清
体裁：五言律诗

早晚看风色，扁舟阻阜阳。近乡心更急，为客日偏长。苇岸渔吹笛，沙汀雁叫霜。何当学欧九，买宅颍湖旁。
陇头水
作者：张敏求
朝代：清
体裁：五言律诗

昔闻陇头水，今作陇头行。流水一声咽，行人万古情。含悲兼汉月，余响入边城。莫问安西道，萧萧白发生。
寄母
作者：张敬庵
朝代：清

去家三百里，回首一千朝。无限白云恨，秋风长短桥。
九月八日喜禹峰至
作者：张文光
朝代：清
体裁：七言律诗

苏门别后几经霜，异地音书各渺茫。握手十年才一夕，惊心明日又重阳。江湖月冷鱼龙卧，边塞风高雁鹜翔。欲问元龙天下计，漫言中散旧时狂。
冬日载酒慰赵锦帆去国
作者：张文光
朝代：清

作令书千卷，为郎酒一觚。浮沉经幻梦，老大误微躯。河水连天白，嵩峰拔地孤。中原仍我辈，何用泣穷途。仕路人难定，忧深梦亦劳。主恩原海岳，吏议析秋毫。月滉鱼龙卧，云寒雁鹜高。蹉跎宁足问，吾道本萧骚。客叹张衡老，人推赵胜先。每逢花对饮，便觉酒忘年。作宦心原苦，《归田赋》莫传。汉家新气运，沦落几才贤。
冬日载酒慰赵锦帆去国·其一
作者：张文光
朝代：清
体裁：五言律诗

作令书千卷，为郎酒一觚。浮沉经幻梦，老大误微躯。河水连天白，嵩峰拔地孤。中原仍我辈，何用泣穷途。
冬日载酒慰赵锦帆去国·其三
作者：张文光
朝代：清
体裁：五言律诗

客叹张衡老，人推赵胜先。每逢花对饮，便觉酒忘年。作宦心原苦，《归田赋》莫传。汉家新气运，沦落几才贤。
冬日载酒慰赵锦帆去国·其二
作者：张文光
朝代：清
体裁：五言律诗

仕路人难定，忧深梦亦劳。主恩原海岳，吏议析秋毫。月滉鱼龙卧，云寒雁鹜高。蹉跎宁足问，吾道本萧骚。
南高峰
作者：张文光
朝代：清
体裁：古风

赤城萦树巅，横亘扪山腹。悬崖多外拓，侧下深根覆。苔乾积流痕，怅望疑溅瀑。阴黑古龙眠，风涛牛石屋。吾欲假巨灵，一洗寒山玉。雷雨封天门，永言断凡俗。
后妇行
作者：张文光
朝代：清
体裁：古风

春华未及实，一旦遭风雨。离披愧松柏，徒然怨泥土。霞彩灿桑榆，莫能蔽村坞。鸳鸯七十二，贱妾亦为伍。遂充君下陈，宠爱良难数。戚施共燕婉，展转惭无补。偃蹇任侍儿，殷勤通保母。区区自束缚，郁郁不得语。献君一杯酒，愿君千万寿。宁为薄命妾，难为再醮妇。敢告后来人，初心安可负。
宿柳塘
作者：张文光
朝代：清
体裁：古风

群鸦飞渐少，驱车投山阿。茅屋映棕榈，夕阳影婆娑。霜枫无片叶，倒挂青青萝。夜深山更幽，门外喧谁何。天地方流血，得非战鬼多。细听乃人声，县官自催科。挥鞭凌石齿，俨如雷霆过。孑遗无定魂，相视涕滂沱。
怀李龙衮
作者：张文光
朝代：清
体裁：七言律诗

天高野戍雁声长，月满边城海雾黄。别后几时双涕泪，殊方经岁半冰霜。自甘白发为迁客，谁道青山非故乡！迢递梦魂千万里，思君一夜到龙荒。
江干雪望同玉甲饮
作者：张文光
朝代：清
体裁：七言律诗

雪积潮门二月寒，江天万里昼漫漫。云深鸥鸟迷沙树，水静渔舟泊晚滩。桑海他年空涕泪，风尘吾党尚弹冠。春光未老梅花瘦，怅望高空醉倚栏。
清淮晓发
作者：张文光
朝代：清
体裁：七言律诗

老鬓萧条逐客程，秋风瑟瑟唤愁生。五更月照他乡影，万里河流故国声。落拓人当疑慢世，浮沈吾亦厌虚名。何时归去衡门下，竹杖芒鞋傍鹤行。
湖雨登毗卢阁示僧
作者：张文光
朝代：清
体裁：七言律诗

辰钟疑有老龙听，岩壑阴阴聚百灵。云卷浪纹微带绿，雨蒸山气不分青。瞿昙古刹金轮绣，神禹荒祠铁锁腥。莲社花开容我否，好将明月对清泠。
登汴城角楼
作者：张文光
朝代：清
体裁：五言律诗

落日下层城，苍然远树平。乱云连岳碧，野火隔江明。狐兔盘深窟，蒹葭冷旧京。中原形胜地，画角起边声。
秋仲同丁元甫、任山甫、王行甫、俞羡长、游登之登黄鹤楼
作者：张文光
朝代：清
体裁：七言律诗

黄鹄矶头黄鹤楼，黄龙江水古今流。清尊与客邀凉月，长笛何人弄晚秋。大别自横青玉案，郡城双控白蘋洲。夜阑一啸凌霄汉，似共乘槎犯斗牛。
观音阁
作者：张文光
朝代：清
体裁：五言律诗

孤鸟下云间，长松昼掩关。定香醒习梦，清磬落空山。天地客同老，古今僧自闲。徘徊归径晚，林月白漫漫。
过青州
作者：张文光
朝代：清
体裁：五言律诗

海月云根吐，烟林马首平。千年争战地，万里旅人行。红叶分秋色，黄花耐客情。岂无倾倒意，不敢问青城。
送吴六益诗人南归
作者：张文光
朝代：清
体裁：五言律诗

尽此一杯酒，悠悠无限情。秋匀千树色，日落大河声。天地留风雅，衣冠老杜蘅。前途谁共语，孤剑自长鸣。
送季天中秋日东行
作者：张文光
朝代：清
体裁：七言律诗

千山落日淡高旻，万里秋风促去轮。自是圣朝无阙事，何妨天末有孤臣。霜侵列戍笳声急，云卷平沙月影新。我亦梧桐花下客，至今魂梦愧斯人。
送彭禹峰补楚中监司
作者：张文光
朝代：清
体裁：七言律诗

剖玉荆山孤月明，和歌燕市万人惊。交情雨雪犹分袂，时事西南未罢兵。锁钥初归周太保，行囊仍似鲁诸生。当年割据浑如梦，暇日桃源试一行。
酬彭燕又
作者：张文光
朝代：清
体裁：七言律诗

流莺绕树午阴清，好客临门旧有名。百战中原高壁垒，十年东海少逢迎。吹残夜色怜羌管，销尽南薰付论衡。几度读君春草句，萧萧风雨晚潮生。
野月
作者：张文光
朝代：清
体裁：五言律诗

野旷烟初歇，孤辉更杳茫。长天笼远树，古渡泊空航。夜冷流民屋，春寒战骨霜。荷锄聊自慰，草露借馀光。
闻僧话浙东山水
作者：张文光
朝代：清
体裁：五言律诗

白日销兵气，青山无废兴。风雷归禹穴，星月出严陵。峭壁遥悬水，长松半挂藤。休粮山自好，定力服高僧。
饮泗州谯楼
作者：张文光
朝代：清
体裁：七言律诗

回合山光入望虚，淹留杯酒意何如。云深古木藏金刹，雨过诸陵冷玉鱼。楚国久传烽火地，汉家谁上《治安书》。可怜河畔青青草，白露西风鸿雁呼。
黄鹤楼呈郡大夫孙公
作者：张文光
朝代：清
体裁：七言律诗

骑鹤仙踪夐绝尘，层楼千载压城闉。风从下界諠铃铎，月自东方涌镜轮。吴楚山河看不极，南东羽檄正愁人。旬宣召伯能苏涸，一笛梅花万户春。
黄鹤楼送吴孝甫还广陵
作者：张文光
朝代：清
体裁：五言律诗

何辰重款睇，南浦再微言。去去辞黄鹤，行行向白门。九江天际水，两岸夜深猿。珍重延陵剑，须令友道存。
方广寺
作者：张文炳
朝代：清
体裁：七言律诗

何年尊者辟荒榛，瓣瓣莲峰入望清。洗衲石从溪下涌，闻经龙向钵中行。千门丹碧繁僧海，一壑青葱拥化城。安得西来人再现，蒲团为我话无生。
枣林闸喜涨同萧见龙廖于衡詹凯三邱碧上罗邺先廖浴芳作
作者：张文炳
朝代：清

运渠涨急防初罢，？艚日午乘流下。柳青旧染新筑堤，水白大湖小湖汊。覆茅夹竹聚人烟，生平识水不识田。阑风伏雨长宿莽，沙鸥散尽鸬鹚喧。二月三月鱼族繁，沈网一击湖水浑。小儿跣足携鱼卖，小女荡舟还入村。我来贳鱼更沽酒，拂舱趺坐酌大斗。耳热乌乌歌在口，轻肥眼底亦何有。三日百里苦淹缠，闸口一板数十钱。仰天大笑谢闸吏，吾徒出处烦公辈。
枣林闸喜涨同萧见龙廖于衡詹凯三邱碧上罗邺先廖浴芳作
作者：张文炳
朝代：清
体裁：古风

运渠涨急防初罢，𦨴艚日午乘流下。柳青旧染新筑堤，水白大湖小湖汊。覆茅夹竹聚人烟，生平识水不识田。阑风伏雨长宿莽，沙鸥散尽鸬鹚喧。二月三月鱼族繁，沈网一击湖水浑。小儿跣足携鱼卖，小女荡舟还入村。我来贳鱼更沽酒，拂舱趺坐酌大斗。耳热乌乌歌在口，轻肥眼底亦何有。三日百里苦淹缠，闸口一板数十钱。仰天大笑谢闸吏，吾徒出处烦公辈。
湖口
作者：张文炳
朝代：清
体裁：五言律诗

岸远地无势，风长水有声。乾坤湖一角，岁月客孤征。彭蠡望难及，匡庐梦欲成。我生青草客，飘泊念斯名。
王屋仙灯
作者：张文炳
朝代：清

王屋山中有我家，也曾辟谷卧烟霞。仙灯夜半朝真宰，枯木寒岩尽放花。
黄鹤楼
作者：张文炳
朝代：清
体裁：七言律诗

最是牢骚难遣处，浩然江上一登台。连天云气双峰合，动地涛声七泽来。赋就浪传鹦鹉手，诗穷谁识凤凰才？乡园南望无多路，归去黄花次第开。
代陈冠英寿业师吴志尚先生七十
作者：张文藻
朝代：清
体裁：七言律诗

远离朝市不求名，人爵何如天爵荣。七秩乍登滋感喟，十章自寿写平生。眼看桑海萦尘梦，手种芝兰娱晚晴。最是老怀虚若谷，追思先德寄深情。
前岁刻游庠同人自述于师门漏述陆蔼如陆引南两夫子诗以补之
作者：张文藻
朝代：清
体裁：七言绝句

历数生平首重回，青灯滋味忆童孩。善忘今似师丹老，忘却从游二陆来。
和希逸老人杨筱荔先生重燕鹿鸣四首即用原均·其一
作者：张文藻
朝代：清
体裁：七言律诗

鲁殿岿然峙枌社，宏农耆硕冠儒林。杖朝已过八旬寿，恋阙犹悬一寸心。早捷秋闱年正富，老寻春梦感尤深。宾筵领袖开佳会，后进争瞻太华岑。
和希逸老人杨筱荔先生重燕鹿鸣四首即用原均·其三
作者：张文藻
朝代：清
体裁：七言律诗

一官苕霅岂生涯，归去风高清白家。解组何尝恋莼菜，拈毫且自咏梅花。听经惯入远公社，访胜还驱长者车。珍重岁寒完太璞，本来玉不宝喧哗。
和希逸老人杨筱荔先生重燕鹿鸣四首即用原均·其二
作者：张文藻
朝代：清
体裁：七言律诗

锦裳旧记识天孙，丹桂香飘白下门。同辈科名问谁在，故乡齿德让公尊。曾听法曲云中奏，犹忆襕衫箧底存。当日文坛推健将，三升墨汁许教吞。
和希逸老人杨筱荔先生重燕鹿鸣四首即用原均·其四
作者：张文藻
朝代：清
体裁：七言律诗

无复雄心羡鸟飞，苍茫云路是耶非。回黄转绿占时变，履洁怀清耐众讥。甲子疑年征绛帐，寅宾初日照青旂。躬逢盛会生遐想，今后谁传钵与衣。
和江阴祝丹卿同门见赠原韵
作者：张文藻
朝代：清
体裁：七言律诗

少年同撷泮池芹，寻梦何殊挹古芬。一席话言曾契我，五章挥洒总输君。娱亲好采篱边菊，习静还看江上云。邂逅枝山知劲敌，受降自愧不能军。
和湖南翁君铜士
作者：张文藻
朝代：清
体裁：七言律诗

潦倒儒冠我不愁，平生本不羡封侯。蜩螗朝政新兼旧，燕雁年光春复秋。啸傲东篱陶令酒，浮沈大陆杞人忧。何当一豁无边目，高踞元龙百尺楼。
寿同案吴叔渭老友七十·其一
作者：张文藻
朝代：清
体裁：七言律诗

老作龙华会上人，廿章偈语写闲身。金莲九品修真果，玉树双枝拥大椿。我佛须眉寿者相，先生杖履古之春。除将勤俭无言说，实力持行到七旬。
寿同案吴叔渭老友七十·其二
作者：张文藻
朝代：清
体裁：七言律诗

卌年前共赋青衿，旧雨还将旧梦寻。同阅桑田增马齿，相逢萍水忆鸡林。为君试晋恒春颂，令我漫成消夏吟。畅好浮瓜沈李节，伊蒲精馔款朋簪。
寿殷君质卿六十·其一
作者：张文藻
朝代：清
体裁：七言绝句

遥遥正学溯家声，卓有文名噪一黉。阅遍桑田变沧海，六旬曲奏寿星明。
寿殷君质卿六十·其三
作者：张文藻
朝代：清
体裁：七言绝句

皋比坐拥卅余载，兴学培才本性情。绛帐年来宏乐育，执经环侍女门生。
寿殷君质卿六十·其二
作者：张文藻
朝代：清
体裁：七言绝句

排解平亭为鲁连，一乡祭酒共称贤。宗祠建后修加乘，随事劳心券大年。
寿殷君质卿六十·其四
作者：张文藻
朝代：清
体裁：七言绝句

化除同异订苔岑，翰墨因缘结赏音。日影方中岁周甲，漫摛俚句颂林壬。
寿王世嫂许夫人七旬·其一
作者：张文藻
朝代：清
体裁：七言绝句

早闻诗礼敬君姑，中岁贤声著相夫。身阅四朝登七秩，手栽兰桂绕庭除。
寿王世嫂许夫人七旬·其三
作者：张文藻
朝代：清
体裁：七言绝句

处身俭约待人丰，七族同声仰女宗。试看一堂罗四代，庭槐新荫展重重。
寿王世嫂许夫人七旬·其二
作者：张文藻
朝代：清
体裁：七言绝句

婆心加惠到蓬民，顷刻布施千百缗。翁媪当年感生我，齐来膜拜祝长春。
寿王世嫂许夫人七旬·其四
作者：张文藻
朝代：清
体裁：七言绝句

萱帏春暖日舒长，天半星腾宝婺光。知有群仙赓法曲，催开王母九霞觞。
寿王母钱太君七旬--长君实恨任通俗教育馆演讲员有口才·其一
作者：张文藻
朝代：清
体裁：七言绝句

系原武肃溯名门，庆溢槐庭子若孙。饱阅沧桑登七秩，鸯浆淋洒酌芳樽。
寿王母钱太君七旬--长君实恨任通俗教育馆演讲员有口才·其二
作者：张文藻
朝代：清
体裁：七言绝句

长君舌本比悬河，别擅长才言语科。戏彩娱亲饶乐事，好将老福祝婆娑。
寿老友江汀芝先生七旬·其一
作者：张文藻
朝代：清
体裁：七言绝句

识君昆季卅年来，平昔心钦干济才。岁月沧桑人七秩，奉觞末座快追陪。
寿老友江汀芝先生七旬·其三
作者：张文藻
朝代：清
体裁：七言绝句

婚嫁粗完向子平，逍遥杖履寄闲情。瑶阶养志栽兰桂，畅好人间重晚晴。
寿老友江汀芝先生七旬·其二
作者：张文藻
朝代：清
体裁：七言绝句

劳心公益敞精神，卓有令名诵里邻。一样先生南郭住，等闲肯作滥竽人。
寿老友江汀芝先生七旬·其四
作者：张文藻
朝代：清
体裁：七言绝句

揽揆辰开介寿筵，古稀翁似地行仙。惭无五色君家笔，为祝大椿岁八千。
寿许彝定同年五旬晋六暨德配秦夫人六旬·其一
作者：张文藻
朝代：清
体裁：七言律诗

当年稿榜附题名，老我输君学业成。经济研求齐管子，文章衣被鲁诸生。前徽泽振高阳远，内助风钦德矅清。阅遍沧桑行役倦，湖山啸傲寄闲情。
寿许彝定同年五旬晋六暨德配秦夫人六旬·其二
作者：张文藻
朝代：清
体裁：七言律诗

碧筒双引晚凉天，畅好同开六秩筵。鹤算为添千万寿，鸳俦差长四三年。花浓谢树连枝秀，彩舞莱衣五色鲜。我愧未工鞶帨语，颂君偕老漫题笺。
寿邵君兰轩六旬双庆·其一
作者：张文藻
朝代：清
体裁：七言绝句

望重博陵鬓未皤，杖乡岁月尽婆娑。寿星偏向西村朗，为照尧夫安乐窝。
寿邵君兰轩六旬双庆·其三
作者：张文藻
朝代：清
体裁：七言绝句

五色瓜栽傲五侯，市廛小隐足勾留。持筹握算原余艺，今日还添海屋筹。
寿邵君兰轩六旬双庆·其二
作者：张文藻
朝代：清
体裁：七言绝句

金石研求费鉴裁，雕镌铁笔众交推。宗祠修葺西神麓，访古曾过点易台。
寿邵君兰轩六旬双庆·其四
作者：张文藻
朝代：清
体裁：七言绝句

谢庭玉树绕双双，更喜齐眉有孟光。春荫敷荣萱荫茂，一堂共晋九霞觞。
庚午十月十二日纪事
作者：张文藻
朝代：清
体裁：七言绝句

天心变化巧随人，旧历重翻花样新。昨夜雷声今夜雪，齐来点缀小阳春。
望江南 其一 题丁君梓仁荷锄图小照
作者：张文藻
朝代：清
体裁：词

力田好，命意画图中。一笠一锄饶野趣，半耕半读守家风，梦不到三公。
津寓枕上偶成二首·其一
作者：张文藻
朝代：清
体裁：七言律诗

作客津沽非得计，掩窗无语对寒釭。庸才未易招同调，尸位应惭居是邦。鄙陋胸襟随俗化，英雄意气仰人降。朔风吹动疏棂纸，如听波涛万斛撞。
津寓枕上偶成二首·其二
作者：张文藻
朝代：清
体裁：七言律诗

碌碌因人年复年，消磨心性是陈编。散才未合雕镌用，浊世何来机遇缘。亲老在堂年八十，客游航海路三千。寒宵一梦堪寻味，梦试龙山第二泉。
津门中秋感怀
作者：张文藻
朝代：清
体裁：七言律诗

津门秋气不胜寒，旅思如潮涌笔端。千里同滋明月照，三年不在故乡看。闲中节序迁流易，客里情怀消遣难。遥想吾家小儿女，举头可解忆长安。
浙江张君鼎丞以壬申春日奉使尼泊尔授勋纪略属题·其一
作者：张文藻
朝代：清
体裁：七言绝句

乘槎曾说傍牛斗，揽辔今登喜马峰。一样輶轩驰域外，后先伟业矅吾宗。
浙江张君鼎丞以壬申春日奉使尼泊尔授勋纪略属题·其二
作者：张文藻
朝代：清
体裁：七言绝句

男儿欲遂平生志，万卷罗胸万里行。我羡梅溪庄上客，壮游似此足平生。
癸酉长夏控江楼上听平话
作者：张文藻
朝代：清
体裁：七言绝句

盛夏难寻消暑地，行行偶憩控江楼。无稽莫管齐东语，且上北城最上头。
胡少斋旧友六旬纪念
作者：张文藻
朝代：清
体裁：七言律诗

苔岑结契卅霜前，朋辈谁如安定贤。闾左过从有文酒，毫端挥洒邈云烟。迁移朝市曾非昔，冥漠春秋好纪年。赢得佳儿能继志，如生称庆六旬筵。
许彝定同年持示先德蓉湖秋泛画卷为题两绝·其一
作者：张文藻
朝代：清
体裁：七言绝句

晚近何由见善人，好从遗墨仰音尘。拈毫写出家山景，画意诗情历劫新。
许彝定同年持示先德蓉湖秋泛画卷为题两绝·其二
作者：张文藻
朝代：清
体裁：七言绝句

梓乡胜境昔今殊，昔数蓉湖今蠡湖。一样扁舟秋泛泛，有人桑海感披图。
辛未春暮为杨筱荔先生重游泮水偶成六绝句·其一
作者：张文藻
朝代：清
体裁：七言绝句

六十年前芹藻香，枌榆共仰鲁灵光。燕山而后谁其嗣，合让宏农世泽长。
辛未春暮为杨筱荔先生重游泮水偶成六绝句·其三
作者：张文藻
朝代：清
体裁：七言绝句

科举头衔久撤销，重寻旧梦怅遥遥。看朱成碧庸庸眼，翻讶林多食葚鸮。
辛未春暮为杨筱荔先生重游泮水偶成六绝句·其二
作者：张文藻
朝代：清
体裁：七言绝句

春秋菜奠两相忘，告朔居然有饩羊。老辈须眉推领袖，青衿逐队谒宫墙。
辛未春暮为杨筱荔先生重游泮水偶成六绝句·其五
作者：张文藻
朝代：清
体裁：七言绝句

贞元朝士本无多，佳语犹传春梦婆。泮水鸾旗空想象，鹿鸣何处奏清歌。
辛未春暮为杨筱荔先生重游泮水偶成六绝句·其六
作者：张文藻
朝代：清
体裁：七言绝句

蒿年我亦厕黉宫，自笑酸韩臭味同。今日翘瞻峰五老，他年尽许继高风。
辛未春暮为杨筱荔先生重游泮水偶成六绝句·其四
作者：张文藻
朝代：清
体裁：七言绝句

有生患在识之无，十丐原知让九儒。终是熙朝人瑞事，何妨掩耳话唐虞。
述近况和老友侯伯文原均
作者：张文藻
朝代：清
体裁：七言律诗

猥巷栖迟仿佛村，欲将蓬户傲朱门。食贫有志安常命，媚世无才免受恩。五代曾翻新旧史，百忧拟付浅深樽。与君同伴唐虞梦，未遇痴人且莫论。
遣兴
作者：张文藻
朝代：清
体裁：五言律诗

迂腐背时趋，今吾胜故吾。出门新世界，闭户古唐虞。目想云中鹤，身同辕下驹。云云卿自遣，路鬼任揶揄。
金缕曲·寿漱兰居士杨君干卿六十君有述怀卅首索和时在癸酉二月
作者：张文藻
朝代：清
体裁：词

蒿目看时局。莽神州、烽烟未靖，幅员日蹙。有客鳣堂周甲庆，世变慵谭南北。叙乐事、一门自足。九畹名兰培养厚，更从容、闲课童孙读。歌一阙，寿人曲。当年白下停芳躅，展长才、议参省政，为民造福。垂老枌乡称小隐，城市何妨角逐。溯往事、倍多感触。卅首新诗征我和，综生平，可当编年录。训俚句，为君祝。
金缕曲·辟疆园
作者：张文藻
朝代：清
体裁：词

好续名园记。喜吴中、辟疆旧构，移来梓里。叠石疏泉劳意匠，合让虎头后裔。供月夕、花晨游憩。洞号鹤宾桥鹤步，纵城居、绕有山林气。堪日涉，自成趣。吾乡废苑存无几。溯当年、行窝愚谷，流风谁继。难得主人绵世泽，顿使旧观崛起。更助我、摩挲古意。眢井名瓷传赵宋，龙泉窑、五颜纷霞绮。尽吟眺、画图里。
钱竞标仁兄六旬双庆·其一
作者：张文藻
朝代：清
体裁：七言绝句

识君早在卌年前，童子军中一少年。今日拈毫为介寿，好将旧梦话桑田。
钱竞标仁兄六旬双庆·其二
作者：张文藻
朝代：清
体裁：七言绝句

芳序乍过修禊辰，六旬伉俪一家春。瑶阶秀发三株树，托荫金萱与大椿。
陈安升烈士追悼会挽词
作者：张文藻
朝代：清
体裁：五言律诗

奋勇御强梁，热忱卫梓桑。恨他中夜寇，歼我少年良。一死为民众，千秋重国殇。哀衔乡父老，祭社永烝尝。
题乡先辈陶歧峰先生玉堂春富贵画轴·其一
作者：张文藻
朝代：清
体裁：七言绝句

妙绘流传百卅年，摩挲粉本仰乡贤。纵经几度沧桑劫，依旧春光满眼前。
题乡先辈陶歧峰先生玉堂春富贵画轴·其二
作者：张文藻
朝代：清
体裁：七言绝句

锦轴腾辉五柳门，玉堂品格久称尊。春花远胜秋花丽，什袭珍藏仗后昆。
题华晓岚先生诗文杂著
作者：张文藻
朝代：清
体裁：七言律诗

君为执梃门生长，我附师门逐队来。两戒河山看变幻，七旬杖履惯追陪。关中浙右停游屐，砚北花南把酒杯。且喜新编今问世，老年怀抱一时开。
题嘉定唐君颐寿舐教发蒙图·其一
作者：张文藻
朝代：清
体裁：七言绝句

为亲舐目昔闻之，图报亲恩展孝思。我感疁城前辈事，何妨言孝转言慈。
题嘉定唐君颐寿舐教发蒙图·其三
作者：张文藻
朝代：清
体裁：七言绝句

儿自明兮父心慰，鲤庭教育到成人。当年乾荫留诒远，桃李新阴满湖滨。
题嘉定唐君颐寿舐教发蒙图·其二
作者：张文藻
朝代：清
体裁：七言绝句

五岁何堪两目盲，重明奚啻庆重生。不缘老父精诚格，那得佳儿名业成。
题宗人勉之思亲望月图
作者：张文藻
朝代：清
体裁：七言绝句

月无今古岁长新，亲去几经秋复春。绘出少陵诗句意，举头怅望慕终身。
题宗人勉之读易图
作者：张文藻
朝代：清
体裁：六言诗

易理广大精微，谁探羲文奥旨。笺注肇自康成，意义阐于虞氏。有客貌已绘图，望古辄深翘跂。闲坐展读小窗，想见雅人高致。
题廉君建中联欢唱和集·其一
作者：张文藻
朝代：清
体裁：七言绝句

遥遥希宪溯家声，戒受宣尼乐育闳。难得课余成雅集，流连觞咏寄闲情。
题廉君建中联欢唱和集·其三
作者：张文藻
朝代：清
体裁：七言绝句

赏心乐事殊难遇，美景良辰哪易逢。认取当前鸿雪印，拈毫一一寄萍踪。
题廉君建中联欢唱和集·其二
作者：张文藻
朝代：清
体裁：七言绝句

名园汉屐看联翩，煮茗谭心共品泉。座有吟坛扛健笔，春花秋月写年年。
题廉君建中联欢唱和集·其四
作者：张文藻
朝代：清
体裁：七言绝句

联欢唱和喜成编，同咏霓裳集众仙。我愧未工元晏序，小诗弁首写吟笺。
题徐母胡太君六旬纪念事略·其一
作者：张文藻
朝代：清
体裁：七言绝句

慈徽已邈卅三年，遗行重烦介弟编。欲为闺庭砭薄俗，故将彤管写新篇。
题徐母胡太君六旬纪念事略·其二
作者：张文藻
朝代：清
体裁：七言绝句

佳儿学业已成名，图报春晖一怆情。最是劬劳难忘处，寒灯刀尺和书声。
题施君襄臣函关秋振图·其一
作者：张文藻
朝代：清
体裁：七言绝句

加惠哀鸿千万人，函关秋气暖于春。不辞况瘁江南客，肥瘠羞同越视秦。
题施君襄臣函关秋振图·其二
作者：张文藻
朝代：清
体裁：七言绝句

身到岩疆气象雄，一肩行李写图中。好摩万本流秦地，长使灾黎识此公。
题王颂珊先生暨配李太君遗像·其一
作者：张文藻
朝代：清
体裁：七言绝句

家声丕振三槐荫，商界当年负盛名。仁以宅心谦接物，翕然兴论想平生。
题王颂珊先生暨配李太君遗像·其三
作者：张文藻
朝代：清
体裁：七言绝句

陇西淑德著闺庭，教育群钦贤母型。为感长君摧玉树，甲周乍过返云軿。
题王颂珊先生暨配李太君遗像·其二
作者：张文藻
朝代：清
体裁：七言绝句

至性由来本过人，友于诸弟孝于亲。力行古道矫衰俗，垂范允堪式四民。
题王颂珊先生暨配李太君遗像·其四
作者：张文藻
朝代：清
体裁：七言绝句

底须刻木效丁兰，堂上音容画里看。不匮孝子有三子，岁时瞻拜当承欢。
题秦古柳江南四季图画卷
作者：张文藻
朝代：清
体裁：七言律诗

杨子江边景物妍，六如诗意画中传。拈将浓淡浅深笔，写出风花雪月天。寥落残山怀北地，摩挲粉本忆南田。四时好景披图认，淮海丹青让少年。
题秦曙村先声虞楼遗稿·其一
作者：张文藻
朝代：清
体裁：七言绝句

则言室迩怅人遐，载酒谁停问字车。留得一编遗稿在，行看寿世并传家。
题秦曙村先声虞楼遗稿·其二
作者：张文藻
朝代：清
体裁：七言绝句

想见红莲幕府开，白山黑水展长才。当年我亦鸡林客，未识荆州一面来。
题程母方太君捧经图遗照·其一
作者：张文藻
朝代：清
体裁：六言诗

枌社母仪共仰，相夫教子课孙。垂老潜修净业，皈依顶礼空门。
题程母方太君捧经图遗照·其三
作者：张文藻
朝代：清
体裁：六言诗

慈云缥缈西土，慈颜想象北堂。我敮旃檀奇馥，为歌彤管三章。
题程母方太君捧经图遗照·其二
作者：张文藻
朝代：清
体裁：六言诗

坐傍一林紫竹，手拈八百牟尼。日诵万千佛号，莲台果证菩提。
题范衡伯先生万树梨花馆诗集·其一
作者：张文藻
朝代：清
体裁：五言律诗

洛社尊耆硕，诗坛仰大师。剑光千辟候，炉火十分时。腹富非罗甲，心从不撚髭。瓣香知有在，一卷玉溪诗。
题范衡伯先生万树梨花馆诗集·其二
作者：张文藻
朝代：清
体裁：五言律诗

玉磬声声澈，金铃个个圆。还将援古语，移以赠新篇。脱手风花咏，从头岁月编。灾梨同问世，我愧著鞭先。
题过昭华女士译读回文图·其一
作者：张文藻
朝代：清
体裁：七言绝句

机杼翻新语出奇，图成十六耐人思。扫眉莫谓无才子，能读中郎幼妇词。
题过昭华女士译读回文图·其二
作者：张文藻
朝代：清
体裁：七言绝句

往复回环寓意深，红闺巧制费推寻。慧心解得连环结，苏蕙而今有赏音。
题钱海岳盾鼻从录
作者：张文藻
朝代：清
体裁：七言律诗

请缨壮志肯蹉跎，年少终军意气多。人仰君卿工笔札，客同杜老感山河。烟云惨淡毫端写，墨沈淋漓盾鼻磨。游记百篇才问世，新编今又费研磨。
题顾节母辛太君柏节松心图·其一
作者：张文藻
朝代：清
体裁：七言绝句

滔滔妇道怅陵夷，谁挽狂澜力起衰。松抱贞心柏含节，当年母范耐人思。
题顾节母辛太君柏节松心图·其三
作者：张文藻
朝代：清
体裁：七言绝句

佳儿名业今粗就，回首忍歌将母吟。欲借丹青训万一，春晖寸草恨难禁。
题顾节母辛太君柏节松心图·其二
作者：张文藻
朝代：清
体裁：七言绝句

夫君逝矣事威姑，饮檗还教更茹荼。厌胜言须遵术者，三年壶内抚遗孤。
上留田
作者：张文虎
朝代：清

行至上留田，不闻鸦鹊声。华屋为丘墟，莫辨室与庭。常棣不复花，荆树无遗荣。深栽百年久，剪伐谁使令。沴气夙已滋，会与妖祥并。飘风一朝至，根本忽以倾。栖栖失林鸟，三币徒飞鸣。海畔多枭鸱，诱汝啄腐腥。猝然遇矰弋，同为盘中羹。胡不学鸴斯，故巢犹可营。悲哉上留田，蔓草无人耕。昔我尝三宿，感此涕泗零。冤魂如欲语，白日悲风生。
出上观音岩至东坞坪
作者：张文虎
朝代：清

画山难画云，绘水难绘声。我从云中下，忽见略彴横。石怒闯然立，水激无时平。千折万折逆，七曲八曲并。掀腾海潮沸，喷薄雄雷鸣。而我踏涧石，缓逐流云行。我前云徘徊，我后泉砰訇。回瞻树已失，遥望途仍冥。依依修竹竿，雨濯琅玕青。竹间辟荆扉，塔院才三楹。云收水亦远，我息僧来迎。
十王殿联
作者：张文虎
朝代：清
体裁：联

酒地花天，幻境梦回人影少；刀山剑树，孽风吹到鬼魂多。
大涤洞天歌
作者：张文虎
朝代：清

撑天一柱摩苍穹，云霞出没真灵宫。乘风御气倏来往，华阳林屋潜相通。元封以来二千载，神仙中人几人在。年年龙简寄沈渊，有似泥牛入东海。我生好游不好仙，来寻三十四洞天。黄冠导我穿竹径，双屐踏破岩扉烟。岩烟霏微炬火绿，石鼓彭铿震崖谷。旋螺屡转粟生肌，两壁题名镂苍玉。仙乎仙乎梳髻鬟，亭亭背立不可攀。奇峰倒挂窅无路，换骨何处求金丹。姜真人，郭文举，图志荒唐奈何汝。碧树飞来捣药禽，玉芝衔出长生鼠。隐士逃名偶托辞，君王媚道即贪痴。兴衰转眼青山笑，鳌足谁将八柱支。
奉次湘乡相侯韵赠巴陵老儒吴南屏即题所著国风原指后
作者：张文虎
朝代：清

闭门研经几砻筛，摄齐升堂五鹿摧。等身著书老更健，一舸浮江远肯来。洗兵欲倾东海水，访旧重话西厅槐。祇园小饮今雨集，急溜共听飞湍豗。良玉在璞有含蕴，和风著人无牾乖。文章不拾韩柳唾，诗句耻拨阴何灰。即今东南渐舒困，虽有旱潦仍免灾。中兴戡乱首郭李，名世重望专伊莱。保障岩疆众所母，包罗贤俊公皆孩。大施文教剔鼠蠹，豫养蒙孺消蜂豺。感通情性孰诗若，动言淫奔毋固哉。好学深思在达识，以意逆志非浪猜。考求篇什曩有愿，中值干戈兹久隤。当时借物托褒刺，正似微词书定哀。会正人心抉茅塞，先明古义袪尘霾。维侯勋业白日烂，吾子撰述秋霜皑。衰慵自幸窥豹管，流俗何恤惊蛇杯。国风既看症结解，雅颂亦冀康庄开。郊禖履拇未敢信，勿徇郑说诬姜邰。
挽曾国藩联
作者：张文虎
朝代：清
体裁：联

廿年军国久忘身，不愧千秋史册；三省官民齐下泪，岂徒八百孤寒。
消息
作者：张文虎
朝代：清

消息来江左，乡关望稍舒。将穷吴苑鹿，不用鲁连书。劲卒银刀队，先声霹雳车。功名劳此辈，何以报琼琚。
玄通岩
作者：张文虎
朝代：清

石内喧泉声，仄径缘石罅。纳级駴扶寸，缩趾不敢下。蛟涎久犹腥，鼠穴出自讶。高高削千寻，滚滚争一泻。隘巷中迸裂，峭壁四无藉。仙斧巨灵擘，神工富媪谢。草庵峙孤标，石塔巧构架。翳此荒寒区，习静庶可借。愿从夔魖游，请返俗士驾。
痘神庙联
作者：张文虎
朝代：清
体裁：联

种果在前生，愿我民无炎无害；拈花参妙相，惟尔神能发能收。
秋燕次钱芝门阁读韵
作者：张文虎
朝代：清

一襟凉雨睇重门，半晌呢喃语尚温。北里苔荒迷舞影，西风帘卷失巢痕。相逢华屋都如客，只剩空楼亦感恩。红杏枝头春易转，星星香梦细寻论。
缦老得旧牙章文曰督师辅臣史可法章约同人共赋
作者：张文虎
朝代：清

碧血丹心焕大名，词人怀古首同倾。一隅孤立空衔在，四镇纷驰将令轻。龙种清狂非日角，鸿沟飞渡况天兵。莫将成败凭苛论，此亦文山玉带生。
野望
作者：张文虎
朝代：清

战守雄区语岂夸，小孤东下势蟠蛇。淮西勋业光裴相，皖北衣冠复汉家。乱后人心犹盗贼，市繁风俗渐浮华。凭高不尽忧天意，急鼓城头起暮笳。
登冶父山
作者：张文锐
朝代：清
体裁：七言绝句

独上冶父山之巅，万家烟火傍青天。当时铸剑人何在，惟有晴岚似昔年。
赠陈握卿己巳1809年董脩南社文昌阁
作者：张文雅
朝代：清

奎楼仍旧制，补葺复巍然。振起文光见，重脩斗气联。才真能济美，事实可光前。遥踵先人步，端资此象贤。
挽沈葆桢夫人联
作者：张斯桂
朝代：清
体裁：联

为名臣女，为名臣妻，江左佐元戎，锦伞夫人参伟业；以中秋生，以中秋逝，天边圆皓魄，霓裳仙子证前身。
过石冠堂有感
作者：张斯觉
朝代：清
体裁：七言绝句

轼辙文章重帝畿，清芬犹满故山薇。遗经堪抱悲衰落，独立西风冷葛衣。
挽张百熙联
作者：张新瀚
朝代：清
体裁：联

赍志以殁，谁喻孤忠，从兹江浦清流，一样销魂思屈子；爱士之诚，本由天性，犹忆鉴衡嘉许，不堪回首识荆州。
慎疾
作者：张方爽
朝代：清
体裁：古风

上士慎未疾，中士慎厥医。下士苦忌讳，至死不可治。阴阳有错愕，寒暑多参差。自非学道者，岂得无戕夷。人生贵精气，不在毛与皮。轩岐邈已远，和缓世莫知。神仙亦荒忽，大药安可期。关元苟不固，针石徒尔为。
挽宁靖王
作者：张方高
朝代：清

欲挽狂澜愧弗胜，孤忠百折有谁朋。酬恩一缕江天晓，脱迹两间箕尾乘。不污汗青辜皦日，弥坚贞白谢高陵。春秋大义昭今古，芳草萋萋气厉棱。
海吼行
作者：张方高
朝代：清

海亹矗石如鼍梁，延袤七十里以长。神工鬼斧划沧桑，龟蛇双峙护水乡。气象雄杰不可当，回潮挡浪力堤防。妖风怪雨起微茫，倏忽鼓荡浑玄黄，万丈波涛恣猛趪。无端片石竖其傍，当车怒臂笑螳螂，讵知根柢厚难量。蟠结水府亘坚刚，六鳌八柱相颉颃，能使天地乍低昂。海若不平交斗强，横冲直撞声汤汤。遥如万马过前冈，轮蹄分蹴竞腾骧。近如雷霆奋春阳，一发迸裂争砰硠。喧如虡业铿宫商，鸣摐伐鼓骇龙堂。幽如风松韵远扬，隆隆隐隐转悲凉。十年岛上鬓秋霜，饱闻此籁意荒荒。物情静者享平康，相逢相让莫相伤。溟渤万里任倘徉，容与和平酿吉祥。胡为激怒自扰攘，日夕汹汹吼若狂。巉岩巨石镇如常，何曾为尔缩头藏，海乎海乎空奔忙。
曹仁宪谨荣寿
作者：张日宾
朝代：清

古来寿耇本依仁，夫子仁声早入人。万井农桑家自理，五年童稚迹相亲。功成鹤俸捐文甲，课定鸡谈凛命申。共荷德辉遥献爵，灵椿岁岁锦堂春。黄花秋晚益芬芳，意味交蒸溢寿觞。蘧子行年几化境，荀公坐榻想清香。天因佑德重申福，人咏俾耆拜乙方。逐遂披云曾见日，区区华祝续霓裳。
曹仁宪谨荣寿·其一
作者：张日宾
朝代：清

古来寿耇本依仁，夫子仁声早入人。万井农桑家自理，五年童稚迹相亲。功成鹤俸捐文甲，课定鸡谈凛命申。共荷德辉遥献爵，灵椿岁岁锦堂春。
曹仁宪谨荣寿·其二
作者：张日宾
朝代：清

黄花秋晚益芬芳，意味交蒸溢寿觞。蘧子行年几化境，荀公坐榻想清香。天因佑德重申福，人咏俾耆拜乙方。逐遂披云曾见日，区区华祝续霓裳。
曹仁宪谨荣寿
作者：张日新
朝代：清

河南洛邑是名乡，间气收钟出庙廊。养正考亭蒙训阐，移风宣圣孝经扬。年几六帙乾行健，祝愿三多福泽长。最喜生辰重九后，黄花早灿介眉觞。南极星明映素丝，跻堂称兕仰丰仪。青山不老千年鹤，绿水长生万岁龟。四皓高踪曾欲羡，一州重任竟难辞。讴歌尽庆华封祝，那止吾侪乐奏词。
曹仁宪谨荣寿·其一
作者：张日新
朝代：清

河南洛邑是名乡，间气收钟出庙廊。养正考亭蒙训阐，移风宣圣孝经扬。年几六帙乾行健，祝愿三多福泽长。最喜生辰重九后，黄花早灿介眉觞。
曹仁宪谨荣寿·其二
作者：张日新
朝代：清

南极星明映素丝，跻堂称兕仰丰仪。青山不老千年鹤，绿水长生万岁龟。四皓高踪曾欲羡，一州重任竟难辞。讴歌尽庆华封祝，那止吾侪乐奏词。
赠潘四梅
作者：张日晸
朝代：清

藜阁同分太乙光，翩翩风韵属潘郎。盥薇昨送新诗句，兰气袭人襟袖香。几年北学重京华，客子光阴惯忆家。怪得诗成清到骨，吟情常恋四梅花。
赠潘四梅·其一
作者：张日晸
朝代：清

藜阁同分太乙光，翩翩风韵属潘郎。盥薇昨送新诗句，兰气袭人襟袖香。
赠潘四梅·其二
作者：张日晸
朝代：清

几年北学重京华，客子光阴惯忆家。怪得诗成清到骨，吟情常恋四梅花。
过三溪
作者：张时英
朝代：清
体裁：七言律诗

对峙危峦不可攀，嶙峋仄径绕烟鬟。天当险处难窥日，路到穷时忽见山。云卧层峰看断续，浪撞积石俯潺湲。共知名利心应倦，车马如何未肯闲。
悼姊槎云
作者：张昂
朝代：清

憔悴与心伤，无言祇断肠。泪从今夜尽，别是此番长。沧海浑难问，泉台不可将。芳魂心杳杳，何日更同行。
江湖胜览
作者：张昊
朝代：清
体裁：七言绝句

多君年少异凡流，辞却灯窗入胜游。万里关河穷禹迹，归来同看冷红秋。
秋晚
作者：张昊
朝代：清

极目危楼上，天涯晚望中。云凭荒野阔，日落大江空。露冷蛩初响，风寒叶正红。兴来无俗虑，明月在疏桐。
虞美人
作者：张昊
朝代：清

枫林昨夜多风雨。篱菊欹新露。疏枝无力倚西风，这是断肠花瘦、与人同。凭栏无语心何已。又见吟虫起。今年何事忽多愁，怪底凄凄风雨、暗层楼。
蝶恋花·午日
作者：张昊
朝代：清

佳节薰风何太好。晓色晴明，竞渡游人早。公子韶华开大道。马蹄踏碎闲花草。柳上黄莺声未老。荡漾湖波，忽自伤怀抱。岂为春光归别岛。斑衣零落添余恼。
西湖竹枝词
作者：张昊
朝代：清
体裁：词

梅雨初晴出远山，淡烟如画水长閒。兰舟昨日横塘去，载得春光独自还。
观潮
作者：张昊
朝代：清

风急秋江晚，潮声落照前。远疑千练白，高并一山悬。孝感曹娥志，忠留伍相贤。千秋遗恨在，故令怒涛传。
挽张之洞联
作者：张昌庆
朝代：清
体裁：联

勋高册府，学蔚儒宗，四十年任钜肩宏，异域名钦文潞国；天步方艰，台星遽陨，亿万姓铸金制颂，丰碑泪堕钜平侯。
史梦兰继室田太夫人九十大寿
作者：张星槎
朝代：清
体裁：联

介寿期颐，欢承萱背；福绥悦豫，祝引梨眉。
入渌口
作者：张星焕
朝代：清

滩声闻十里，到处石巉巉。湍急频添缆，风平不挂帆。村烟连市井，人语响松杉。几日同观海，楼头日影衔。
雨中舟发兰溪
作者：张星焕
朝代：清

滟滟溪流夹岸奔，兰溪一夜雨声喧。客行杨柳江头水，人闭桃花树里门。芳草天涯春有色，薄寒时候鸟无言。乡愁肯向同人语，望入遥山剩一痕。
挽曾国藩联
作者：张星翼
朝代：清
体裁：联

雷雨奋经纶，局启东征，万里金汤资巩固；勋名昭日月，神归南岳，九重青琐荐馨香。
泾州送外甥周树棠归省
作者：张映宿
朝代：清

匏系边城役，迂疏误此生。相依惟汝在，秋杪复登程。病叶吟风落，孤鸿带月征。多愁泾汭水，呜咽送君行。连日劝君还，临歧又黯然。天涯谁骨肉，宦海满秋烟。逝水千波叠，寒云万壑连。五陵家酿熟，欢笑小春天。
泾州送外甥周树棠归省·其一
作者：张映宿
朝代：清

匏系边城役，迂疏误此生。相依惟汝在，秋杪复登程。病叶吟风落，孤鸿带月征。多愁泾汭水，呜咽送君行。
泾州送外甥周树棠归省·其二
作者：张映宿
朝代：清

连日劝君还，临歧又黯然。天涯谁骨肉，宦海满秋烟。逝水千波叠，寒云万壑连。五陵家酿熟，欢笑小春天。
偕诸子联骑游北固山
作者：张映斗
朝代：清

把酒酹江水，千秋落照中。人间无险要，天下有英雄。铁锁横波断，金戈卷地空。南朝形胜误，惆怅蔽艨艟。
咸阳
作者：张映斗
朝代：清

河山百二西南抱，终南山色开堂奥。西周丰镐陷戎尘，秦得咸阳廓新造。当时一剑扫六雄，焚弃图书绝搜讨。鞭笞四海震匈奴，皇功帝德弥穹昊。传世从兹亿万年，国祚何烦子孙保。沙丘一夕鲍鱼腥，东海神仙竟杳渺。中原逐鹿莽狐蛇，孺子堪怜出轵道。咸阳宫殿久榛芜，岂待今时迹如扫。千秋龟鉴示兴亡，仁义从来为国宝。
游黄鹤楼 其一 适大中丞崔公招饮，即席赋呈四章，兼以志别。并呈制府德济斋先生、学使开敬庵前辈
作者：张映辰
朝代：清
体裁：七言律诗

黄鹤楼前俯大荒，凭阑一望迥苍苍。万家烟井沿江渚，百战山河付夕阳。唱晚渔舟藏苇荻，排空雁字去潇湘。我来恰值清秋候，木落天高露气凉。
游黄鹤楼 其三 适大中丞崔公招饮，即席赋呈四章，兼以志别。并呈制府德济斋先生、学使开敬庵前辈
作者：张映辰
朝代：清
体裁：七言律诗

喜逢贤主愧嘉宾，授馆传餐意倍亲。麈尾频挥珠满座，萸房试插酒沾巾。轻裘缓带推羊叔，雅咏投壶有祭遵。南国从来多圣化，一时民气总如春。
游黄鹤楼 其二 适大中丞崔公招饮，即席赋呈四章，兼以志别。并呈制府德济斋先生、学使开敬庵前辈
作者：张映辰
朝代：清
体裁：七言律诗

方城汉水见雄深，极目滔滔亘古今。三楚人材多磊落，九秋烟景记登临。西风帘捲花应瘦，东阁筵开酒共斟。一曲绕梁音未断，隔江岚翠护遥岑。
游黄鹤楼 其四 适大中丞崔公招饮，即席赋呈四章，兼以志别。并呈制府德济斋先生、学使开敬庵前辈
作者：张映辰
朝代：清
体裁：七言律诗

星言乘传到雄封，沅芷湘兰胜地逢。杰阁千寻喧鸟雀，长波万里见鱼龙。清秋风月元无价，高会江山孰继踪？不是登临归思切，简书堪畏少从容。
雨中过赤水镇
作者：张映辰
朝代：清

长桥一带宛垂虹，赤水中分两界通。云似釜蒸堆大白，花当秋放战危红。人迷古渡摧颓雨，马踏平冈蹀躞风。不识香山有遗迹，绿杨只在岸西东。
驻马亭
作者：张映辰
朝代：清

驻马亭边试解鞍，遂城南畔暂盘桓。千林如洗远山静，一鸟不飞秋水寒。斜日平原看短影，西风黄叶上长安。青帘摇漾村酤近，底事吟余醉未残。
下滩
作者：张晋
朝代：清

闽滩三百六，一滩一变态。或曲如蛇盘，或激如鼎沸。奋张如马鬣，起伏似龙背。两岸山回旋，中流石破碎。想当疏凿初，会逢禹力惫。篙师工避就，仓卒施狡狯。不闻人语喧，指挥惟用臂。一泻落云端，飞鸟难争快。开眸辨天地，已出风涛外。惊魂尚摇摇，前滩复相对。有时稍不戒，逝触怒石败。嗟哉游子颜，那得不憔悴。
不寐
作者：张晋
朝代：清

不寐愁长夜，秋蛩咽壁寒。风摇星影动，霜肃鼓声干。骥枥心犹壮，蕉隍梦已阑。百年如过客，秉烛几追欢。
丙子四十初度
作者：张晋
朝代：清

我生叹不辰，风尘惯奔走。饥来驱我去，波累及嘉偶。去年寓澶渊，牛衣幸相守。客中慰我愁，操作到箕帚。家计苦逼仄，君已尝之久。甘作庑下人，颇称闺中友。流光等飞电，春光媚杨柳。首正逢甲子，设帨值下九。平头四十年，幸未惊老丑。双雏绕膝戏，亦解祝君寿。我欲进一觞，乃与君谋酒。瓦釜蒸黄粱，家筵剪春韭。欢笑过良时，富贵亦何有。有生真如寄，最苦谋升斗。羁怀念乡国，钓游记某某。仰首看浮云，白衣变苍狗。鹿车如共挽，群仙定抗手。山中岁月长，此意君知否。
丙寅人日得载园太守书并见怀诗
作者：张晋
朝代：清

惭愧李元礼，相思寄远声。论交容后辈，知己有先生。落月言愁切，新诗到眼明。草堂正人日，难遣此时情。
中秋与内人对月因忆去年今夕·余客闽之南靖海水爆发几致淹没感而赋此
作者：张晋
朝代：清

去岁中秋剧可哀，长鲸跋浪夜喧豗。耳边风雨□飞急，眼底田庐拉杂摧。生死已抛成隔世，海天何意赋归来。今宵重话团圞月，烂醉宁辞百罚杯。
九日同载园刺史瑕邱登高
作者：张晋
朝代：清

名胜檀弓旧，登临戏马同。飞楼横木杪，寒菊艳霜丛。命酒风吹帽，思乡雁叫空。即看行东地，归骑莫匆匆。
九月二十日醉后作四章
作者：张晋
朝代：清

秋风凄以肃，能令百草死。奈何摇落中，独解吹愁起。登高眺川原，据案屏书史。出愁入亦愁，郁郁忽如此。未知愁所生，安识愁所止。惊飙摧败叶，寒雨零残英。穷士受众侮，哀哉同此情。怀中字漫灭，歧路空屏营。好竽而鼓瑟，谁能赏其声。受侮乃自招，无为不平鸣。读书破万卷，不救饥与寒。出门行万里，不觉世途宽。骐骥负盐车，驽骀饰雕鞍。岂真才不及，时运实使然。自古类如此，思之摧肺肝。夙昔工词章，欲以垂不朽。九原我为谁，徒快众人口。众誉我不知，此情亦何有。会须断结习，弃置等刍狗。使有身后名，何如一杯酒。
九月二十日醉后作四章·其一
作者：张晋
朝代：清

秋风凄以肃，能令百草死。奈何摇落中，独解吹愁起。登高眺川原，据案屏书史。出愁入亦愁，郁郁忽如此。未知愁所生，安识愁所止。
九月二十日醉后作四章·其三
作者：张晋
朝代：清

读书破万卷，不救饥与寒。出门行万里，不觉世途宽。骐骥负盐车，驽骀饰雕鞍。岂真才不及，时运实使然。自古类如此，思之摧肺肝。
九月二十日醉后作四章·其二
作者：张晋
朝代：清

惊飙摧败叶，寒雨零残英。穷士受众侮，哀哉同此情。怀中字漫灭，歧路空屏营。好竽而鼓瑟，谁能赏其声。受侮乃自招，无为不平鸣。
九月二十日醉后作四章·其四
作者：张晋
朝代：清

夙昔工词章，欲以垂不朽。九原我为谁，徒快众人口。众誉我不知，此情亦何有。会须断结习，弃置等刍狗。使有身后名，何如一杯酒。
五王·桓彦范、敬晖、崔元炜、张柬之、袁恕己
作者：张晋
朝代：清

集仙廊下看横尸，玄武门前复辟时。太尉不闻原二吕，五王何故恕三思。竹槎缚去情尤惨，葛汁盛来命已危。若使当年从季昶，椎床宁悔见机迟。
介休喜晤茹文静纶常先生二首
作者：张晋
朝代：清

爱共虎贲坐，典型难遽忘。何如亲把臂，真见蔡中郎。夫子工谈艺，为诗陋晚唐。巍然负时望，留得鲁灵光。家在林宗里，人耕绵上田。赋闲称漫叟，高卧即神仙。认貌似相识，论交岂偶然。秋风汾水上，重到是何年？
介休喜晤茹文静纶常先生二首·其一
作者：张晋
朝代：清

爱共虎贲坐，典型难遽忘。何如亲把臂，真见蔡中郎。夫子工谈艺，为诗陋晚唐。巍然负时望，留得鲁灵光。
介休喜晤茹文静纶常先生二首·其二
作者：张晋
朝代：清

家在林宗里，人耕绵上田。赋闲称漫叟，高卧即神仙。认貌似相识，论交岂偶然。秋风汾水上，重到是何年？
介子祠
作者：张晋
朝代：清

身隐文焉用，苍茫何处寻。荒田聊志过，古木已成林。邑尚表君姓，母能知子心。专祠崇介节，食报到如今。
仙霞岭
作者：张晋
朝代：清

晨发指仙霞，闽浙从兹判。石磴何盘盘，目慑神先眩。松篁翳白昼，阴晴互更变。怪石俨兽蹲，行人等蚁旋。首接前客尻，踵压后者面。我有济胜具，放步不愁倦。舁夫荷空舆，相随入霄汉。侧聆飞瀑鸣，乱折山英粲。前途少坦夷，腹馁始思饭。俯眺无诸国，历历皆可辨。作客向井底，指点增忧患。欲寄故乡书，何处觅秋雁。
代州道中
作者：张晋
朝代：清

砺碌征车逐晓风，敝裘着体欲蒙戎。地寒认驿无官柳，天阔排云有断鸿。南下奔腾千骑疾，北来锁钥一关雄。书生爱说从军乐，铁甲雕戈玉靶弓。眯眼风沙拂面霜，群山回合郁苍苍。无边衰草连天白，一片寒云荡日黄。名将至今思李牧，长城终古怨秦皇。莫愁更渡桑干水，便到桑干亦故乡。
代州道中·其一
作者：张晋
朝代：清

砺碌征车逐晓风，敝裘着体欲蒙戎。地寒认驿无官柳，天阔排云有断鸿。南下奔腾千骑疾，北来锁钥一关雄。书生爱说从军乐，铁甲雕戈玉靶弓。
代州道中·其二
作者：张晋
朝代：清

眯眼风沙拂面霜，群山回合郁苍苍。无边衰草连天白，一片寒云荡日黄。名将至今思李牧，长城终古怨秦皇。莫愁更渡桑干水，便到桑干亦故乡。
元遗山先生故里
作者：张晋
朝代：清

先生诗学莫与比，东坡而后一人耳。才如奔马脱鞍鞯，笔似狂风扫糠秕。我昔读诗得楷模，今乃得过先生居。山川莽苍郁回互，奇才只叹今时无。是日中途值重九，风雨满城合饮酒。狂歌若使先生闻，地下亦应开笑口。先生所遭亦不齐，正是金源末运时。苍黄奔走不安枕，激楚尽发为歌诗。即今凭吊空于邑，石碣模糊谁所立。旧趾难寻野史亭，遗编独剩《中州集》。吾晋磊落多奇人，余子卑卑何足云。先生之后谁可伍，太原征君傅青主。
兕觥归赵歌并序
作者：张晋
朝代：清

丈夫许国当不朽，安问剖心与碎首。丈夫即贬宜缄口，此时只合饮醇酒。君不见，文毅在昔官编修，文章气节无与俦。一朝目击夺情事，建言不为身家谋。可怜疏人忤时相，罢官得罪予廷杖。当年直道虽未行，朝野莫不闻其名。单车萧然出都去，阻道者谁颎阳生。跪奉兕觥把君手，殷勤愿为君子寿。神豸原能逐众邪，文羊何必输中卣。此兕流传二百年，归黄归陈亦屡迁。身历沧桑阅朝市，天令鬼守非虚言。珍藏更有章太史，后乃卒归颜氏子。传闻赵氏有孤孙，每诵铭言泪如水。覃溪学士今词宗，以诗为介遗颜公。千里持归告家庙，宝之直与璠玙同。伊余偶作长安客，摩挲新图重太息。区区一觥何足言，中有忠臣旧精魄。觥纵不归人亦宝，觥归乃见孤孙好。作歌下拜情未舒，恨不见觥惟见图。对酒挑灯更展玩，纸上生棱墨花灿，夜夜虹光射霄汉。
六砚草堂歌为荔浦赋
作者：张晋
朝代：清

翩翩公子谁与俦，锦衣美食夫何求？无端更夺寒士业，石田广置期丰收。草堂只在樗园里，六砚棱棱列棐几。雕镌形式各不同，润泽幽妍皆可喜。端溪三砚石质清，鸲之鹆之双瞳明。如风字者品最贵，肌理细腻夸坚精。龙尾微凹制更古，金星错落难□数。涩不留笔滑受墨，摩挲忽忆苏公语。其一间以铜雀瓦，自言亲购铜台下。露湿云蒸泼墨鲜，千年浊浪供倾泻。中有宝砚识者稀，金声玉色无瑕疵。铭言高古俪钟鼎，乾坤小玺盘蛟螭。细看乃是内府物，一顾失却千瑰琦。得一已难况有六，回环次第充君目。主人日夕同徜徉，曰吾爱之颜吾堂。焚香寂坐生虚白，搦管临书拓硬黄。主人不独书法好，主人诗歌更矫矫。空堂下笔风雨来，鲸鱼飞出沧溟开。好凭石上淋漓墨，摅尔胸中磊落才。
再过威县追悼丁郁兹履端大令
作者：张晋
朝代：清

我昔过威县，曾交丁令威。诗人风肆好，官阁酒同挥。一旦骑鲸去，何年化鹤归。桐乡留俎豆，斜日霭残晖。
再过维扬
作者：张晋
朝代：清

又鼓维扬棹，帆张一叶轻。水云迷鹭影，风柳递蝉声。岸转添新港，舟行无定程。醉歌还纵目，斜日逐波明。
冬日京邸闻樊梅轩六基先生讣音
作者：张晋
朝代：清

落拓还家独掩扉，唾壶敲缺赏音稀。几人富贵矜华屋，此老平生祗布衣。白发垂肩仍作达，黄金到手已全挥。伤心斜日逢庚子，能否魂招雪夜归。
冬日都中杂咏
作者：张晋
朝代：清

两度长安游，未尝交一人。譬彼麋鹿性，难与鸾凤亲。麋鹿恋旧林，游子怀故里。何事滞京华，屈指一年矣。昨夜朔风来，飒飒惊旅怀。登高向西望，惟见寒云飞。云中响哀鸿，似共愁人语。岂无稻粱谋，计拙亦何补。今夏苦雨多，积水遍四野。田庐化乌有，流离状难写。迩来见三白，云兆明岁丰。可怜蚩蚩者，何以御严冬。愧我寒素子，敝裘以蒙戎。一身且不庇，何可及物功。侧闻圣天子，恤民廑宸虑。诏令赐冬衣，不待叩阍诉。博济古所难，沟壑谁见收。鸠形与制面，骇视泪交流。却听朱门内，歌管声未休。天道固如此，杞人胡独忧。人生论聚散，有如天上云。风吹无端合，亦复无故分。荔浦我好友，频年感离群。谁知因索米，复此共论文。此游亦偶然，此会知难久。莫问后日期，且共樽前酒。相期各努力，好秘千金帚。悠悠世上名，无用等刍狗。羁心念乡国，昨日家书至。仓卒视封缄，上有平安字。书中何所言？读罢长歔欷。缕缕述饥寒，此亦意中事。年来叹飘泊，偪仄情难舒。修名苦不立，回首惭妻拿。心怀千岁忧，身无一日好。何不随仙人，山中拾瑶草。
冬日都中杂咏·其一
作者：张晋
朝代：清

两度长安游，未尝交一人。譬彼麋鹿性，难与鸾凤亲。麋鹿恋旧林，游子怀故里。何事滞京华，屈指一年矣。昨夜朔风来，飒飒惊旅怀。登高向西望，惟见寒云飞。云中响哀鸿，似共愁人语。岂无稻粱谋，计拙亦何补。
冬日都中杂咏·其三
作者：张晋
朝代：清

人生论聚散，有如天上云。风吹无端合，亦复无故分。荔浦我好友，频年感离群。谁知因索米，复此共论文。此游亦偶然，此会知难久。莫问后日期，且共樽前酒。相期各努力，好秘千金帚。悠悠世上名，无用等刍狗。
冬日都中杂咏·其二
作者：张晋
朝代：清

今夏苦雨多，积水遍四野。田庐化乌有，流离状难写。迩来见三白，云兆明岁丰。可怜蚩蚩者，何以御严冬。愧我寒素子，敝裘以蒙戎。一身且不庇，何可及物功。侧闻圣天子，恤民廑宸虑。诏令赐冬衣，不待叩阍诉。博济古所难，沟壑谁见收。鸠形与制面，骇视泪交流。却听朱门内，歌管声未休。天道固如此，杞人胡独忧。
冬日都中杂咏·其四
作者：张晋
朝代：清
体裁：古风

羁心念乡国，昨日家书至。仓卒视封缄，上有平安字。书中何所言，读罢长歔欷。缕缕述饥寒，此亦意中事。年来叹飘泊，偪仄情难舒。修名苦不立，回首惭妻拿。心怀千岁忧，身无一日好。何不随仙人，山中拾瑶草。
冬日都中杂咏·其四
作者：张晋
朝代：清

羁心念乡国，昨日家书至。仓卒视封缄，上有平安字。书中何所言？读罢长歔欷。缕缕述饥寒，此亦意中事。年来叹飘泊，偪仄情难舒。修名苦不立，回首惭妻拿。心怀千岁忧，身无一日好。何不随仙人，山中拾瑶草。
冷梅画天宝宫人七夕穿针图
作者：张晋
朝代：清

碧天高云汉，小王阶凉宫。月晓宫中美人夜，无事相约穿针斗。新巧殿阁何崔嵬，仿佛骊山道冷君。画手落笔奇，思将遗事图天宝。黄姑织女遥相望，金盘瓜果陈两厢。团团香露湿香袜，持针不语思君王。三郎却在长生殿，钿合金钗证宿愿。夜阑独凭玉环肩，纵有针神君不见。
出门
作者：张晋
朝代：清

十年谢弹铗，漫灭怀中刺，饥寒逼远游，动作万里计。仆夫早严驾，去去从此逝，妻子牵衣啼，谁能即揽辔。弱妹久垂床，相对酸五内，恐伤病者心，不忍挥别泪。昔我游中州，客况尝已备，古人贵安贫，兹义宁容昧。蔬水亦自佳，并此艰所致，挥手勿复言，四方丈夫志。
出门
作者：张晋
朝代：清

贫士作妄想，如堕十重雾。人云非善策，口诺色微怒。匪不计万全，只以饥驱故。出门别妻子，戚戚寡欢趣。强颜作达语，谓必有所遇。问心忽失笑，此行定何处。天地岂不宽，我乃成窘步。且复加餐饭，努力向前路。
刘善村夜渡
作者：张晋
朝代：清

小艇横沙嘴，清溪泻石涡。月斜人影细，风定鬼灯多。问渡呼舟子，中流发棹歌。向来尘扑面，幽兴较如何？
刘梦得禹锡柳子厚宗元
作者：张晋
朝代：清

叔文党羽总堪羞，最惜连州与柳州。一败那知成大僇，高才毕竟有千秋。竹枝歌罢悲迁客，荔子丹时拜故侯。悔不当年贞介石，遂教流落弃荒陬。
初入河间作
作者：张晋
朝代：清

轻云徐展晚晴天，半欲归山半化烟。为怯长途看落日，偶征逸事笑当年。岂真世有河间妇，犹记人谣姹女钱。小倦车中频倚枕，班班声急搅清眠。
前群马行
作者：张晋
朝代：清

北来滚滚如波涛，万蹄蹴踏黄尘高。碧眼奚奴作前导，长鞭一拂声萧萧。平生有癖类支遁，不惯跨马爱神骏。此中岂无千里驹，未逢伯乐空踟蹰。疏疏落落颇可喜，一施羁勒不由尔。陇首秋高草正肥，呼群共食宁苦饥。君不见，道旁官马饱刍豆，力尽鞭笞忍犹受。
卢杞裴延龄
作者：张晋
朝代：清

潜害忠良复几家，贪人败类势槎拿。侍姬肯使窥蓝面，谏议曾闻坏白麻。颇识延龄多诞妄，宁知卢杞果奸邪。度支宰相原如此，播越流离莫怨嗟。
只耳儿歌戏为延子劼汝寿作
作者：张晋
朝代：清

堕地初试啼声罢，家人走报各惊诧。吉梦非熊亦非罴，蜿蜒亲见乖龙下。重瞳骈胁古有之，貌异毕竟非凡儿。岂真造物故簸弄，要留缺陷夸神奇。闻尘半塞闻根在，蚁动牛斗不瞆瞆。君不见，后夔一足行即僵，典乐公然来凤凰。君不见，师旷当年两目瞽，暗中还能辨石语。只耳儿，庸何伤，两耳苟不聪，不如一耳良。五官之中耳司听，只耳何曾不用命。但教声入即心通，两耳翻嫌一耳剩。延生抱子来我前，索我为儿歌长篇。雪肤玉貌果英物，人皆贵耳吾不然。他日抗宗望此子，额痒定应出三耳。
同游析城王屋山诗七首 其一 初入山失道宿箭括
作者：张晋
朝代：清

贪看山色不觉迟，我行愈远山愈奇。苍黄觅宿类倦鸟，绕树三匝无一枝。疲驴蹀躞仆夫瘁，野狐跳踉山鬼啼。箭括通天太险峻，却立斜睇神先驰。道旁石室半倾侧，安置似与游客期。急不暇择陋何有，转较华屋安且宜。火炽在门灯挂壁，有酒好与醉一卮。剧饮酣歌到僮仆，阳春下里声不齐。人生要贵有定力，遇险自失乃真迷。即如此景颇难得，而我蹙额奚以为。醉后和衣藉草卧，梦魂清极都忘疲。须臾鸟语忽喧杂，起见四山明朝曦。
同游析城王屋山诗七首 其七 赠王屋道士范云峰
作者：张晋
朝代：清

王屋道士云峰子，小时便住王屋里。一身颇负健腰脚，访胜不烦戒行李。芒鞋遍踏万重山，葫芦满吸千江水。五岳真形许尽图，天下名山剩无几。自言未到滇黔游，平生憾事犹余此。即今年已近九十，谈笑依然露儿齿。丹砂久服两颊红，道气常充双眉紫。耳虽重听勇可贾，矍铄精神不肯已。每饭宁愁三次遗，日行尚可五十里。羌予何啻见弥明，如君定应逢关喜。尘世原多食肉相，神仙要贵行乐耳。贱子素性爱烟霞，无济胜具宁非耻。天坛山上花烂漫，太乙池中水清泚。短歌相赠君莫忘，第一洞天可老矣。
同游析城王屋山诗七首 其三 雨中看千峰寺诸山
作者：张晋
朝代：清

雨中看山疑非山，有如玉女梳烟鬟。是耶非耶望之翩，相逢一笑来姗姗。平生梦想不到此，山灵有意开我颜。老龙欲归云气重，飞泉乱泻雷声殷。如是我见悟空色，独立缥缈虚无间。
同游析城王屋山诗七首 其二 登析城南峰放歌
作者：张晋
朝代：清

仙人手把青莲花，金枝翠叶□交加。偶然游戏掷地上，顷刻幻作山杈枒。同人相顾叫奇绝，一一指点无争差。王屋天坛列眼底，洞天万古埋烟霞。其余群峰尽底亚，谨受约束莫敢哗。一邱一壑竞妍巧，再接再厉非虚夸。丹青有笔貌不得，荆关袖手空咨嗟。长日开图供赏鉴，终年不费玉画叉。回首西望忽莽苍，黄河一线穿平沙。天风飘飘拂衣袖，如此不乐胡为耶？便欲乘云叩阊阖，倒吸云汉斟匏瓜。
同游析城王屋山诗七首 其五 鳌背峰
作者：张晋
朝代：清

巨鳌驾山不肯前，长驱断折神龙鞭。一朝鳌伏山陷地，独余高背撑青天。当年命名叹奇绝，今我一见形宛然。析城之峰难悉数，斯游颇诩窥其全。如兹诡谲真罕觏，屈第一指何惭焉。日暮疲驴绕山脚，不登绝顶嗟无缘。三山戴首竟何处，此景在目非虚悬。欲行不行重回首，斜阳倒射苍苍烟。
同游析城王屋山诗七首 其六 王屋山
作者：张晋
朝代：清

析城山头望王屋，险绝转疑不可登。白云先生笑招手，兴本难遏机许乘。山行两日始得达，昂首一眺惊崚嶒。预戒仆夫卸鞍辔，扶持独仗猢狲藤。上方云气屡开合，千变万化得未曾。雷声踔厉走足下，神龙掉尾看飞腾。大地弥漫不可辨，此身高踞天几层。瓣香默祝愿开霁，精诚感格神斯凭。天风吹拂露真面，杲杲之日从东升。峰巅突兀俨车盖，始信命名非无征。群山罗列竞环拱，绝似孙子承高曾。仰看屋角挂北斗，俯听下界喧苍蝇。我欲挥手谢时辈，婚嫁未毕尘心增。剩将一事傲太白，落花亲扫吾所能。
同游析城王屋山诗七首 其四 石门飞瀑
作者：张晋
朝代：清

有山无水山脉枯，似人骨立神先徂。山水兼收固云妙，水不波折如同无。我游石门气萧爽，坐看瀑布涵清虚。山光水色两争胜，持较或恐山不如。玉龙出匣奋鳞甲，银河落天飞珍珠。青莲居士呼不起，梦魂仿佛来匡庐。枕流漱石有素愿，揽辔且为留斯须。何日此间结茅屋，一洗尘垢期无余。
同游析城王屋山诗七首·初入山失道宿箭括
作者：张晋
朝代：清

贪看山色不觉迟，我行愈远山愈奇。苍黄觅宿类倦鸟，绕树三匝无一枝。疲驴蹀躞仆夫瘁，野狐跳踉山鬼啼。箭括通天太险峻，却立斜睇神先驰。道旁石室半倾侧，安置似与游客期。急不暇择陋何有，转较华屋安且宜。火炽在门灯挂壁，有酒好与醉一卮。剧饮酣歌到僮仆，阳春下里声不齐。人生要贵有定力，遇险自失乃真迷。即如此景颇难得，而我蹙额奚以为。醉后和衣藉草卧，梦魂清极都忘疲。须臾鸟语忽喧杂，起见四山明朝曦。仙人手把青莲花，金枝翠叶□交加。偶然游戏掷地上，顷刻幻作山杈枒。同人相顾叫奇绝，一一指点无争差。王屋天坛列眼底，洞天万古埋烟霞。其余群峰尽底亚，谨受约束莫敢哗。一邱一壑竞妍巧，再接再厉非虚夸。丹青有笔貌不得，荆关袖手空咨嗟。长日开图供赏鉴，终年不费玉画叉。回首西望忽莽苍，黄河一线穿平沙。天风飘飘拂衣袖，如此不乐胡为耶？便欲乘云叩阊阖，倒吸云汉斟匏瓜。雨中看山疑非山，有如玉女梳烟鬟。是耶非耶望之翩，相逢一笑来姗姗。平生梦想不到此，山灵有意开我颜。老龙欲归云气重，飞泉乱泻雷声殷。如是我见悟空色，独立缥缈虚无间。有山无水山脉枯，似人骨立神先徂。山水兼收固云妙，水不波折如同无。我游石门气萧爽，坐看瀑布涵清虚。山光水色两争胜，持较或恐山不如。玉龙出匣奋鳞甲，银河落天飞珍珠。青莲居士呼不起，梦魂仿佛来匡庐。枕流漱石有素愿，揽辔且为留斯须。何日此间结茅屋，一洗尘垢期无余。巨鳌驾山不肯前，长驱断折神龙鞭。一朝鳌伏山陷地，独余高背撑青天。当年命名叹奇绝，今我一见形宛然。析城之峰难悉数，斯游颇诩窥其全。如兹诡谲真罕觏，屈第一指何惭焉。日暮疲驴绕山脚，不登绝顶嗟无缘。三山戴首竟何处，此景在目非虚悬。欲行不行重回首，斜阳倒射苍苍烟。析城山头望王屋，险绝转疑不可登。白云先生笑招手，兴本难遏机许乘。山行两日始得达，昂首一眺惊崚嶒。预戒仆夫卸鞍辔，扶持独仗猢狲藤。上方云气屡开合，千变万化得未曾。雷声踔厉走足下，神龙掉尾看飞腾。大地弥漫不可辨，此身高踞天几层。瓣香默祝愿开霁，精诚感格神斯凭。天风吹拂露真面，杲杲之日从东升。峰巅突兀俨车盖，始信命名非无征。群山罗列竞环拱，绝似孙子承高曾。仰看屋角挂北斗，俯听下界喧苍蝇。我欲挥手谢时辈，婚嫁未毕尘心增。剩将一事傲太白，落花亲扫吾所能。王屋道士云峰子，小时便住王屋里。一身颇负健腰脚，访胜不烦戒行李。芒鞋遍踏万重山，葫芦满吸千江水。五岳真形许尽图，天下名山剩无几。自言未到滇黔游，平生憾事犹余此。即今年已近九十，谈笑依然露儿齿。丹砂久服两颊红，道气常充双眉紫。耳虽重听勇可贾，矍铄精神不肯已。每饭宁愁三次遗，日行尚可五十里。羌予何啻见弥明，如君定应逢关喜。尘世原多食肉相，神仙要贵行乐耳。贱子素性爱烟霞，无济胜具宁非耻。天坛山上花烂漫，太乙池中水清泚。短歌相赠君莫忘，第一洞天可老矣。
后群马行
作者：张晋
朝代：清

马人牧马无多寡，直视群马如一马。不施鞍辔不络头，纵亦能纵收能收。五色迷离乱日影，猛气雄姿思一逞。乱山杂沓寒云重，马借云势如游龙。前马骄嘶后马应，有如刁斗严军令。黄金台颓骏骨枯，风尘满眼皆庸奴。回首关门几千里，手持剪刀剪鬃尾。秋风顾盼却自怜，未识驰驱为谁死。
哭李瑞三首
作者：张晋
朝代：清

意外传凶讣，惊闻倍黯然。艰难逼斜日，倏忽失华年。痛定仍疑梦，悲深欲问天。短歌将涕泪，曾否到黄泉。夙昔耽吟咏，深怜知己难。斯人今不作，古调向谁弹？夜雨孤灯暗，空梁落月寒。惟闻号杜宇，啼血满林端。不信一抔土，能埋七尺躯。已知成死别，忍为荐生刍。启箧余残藁，招魂伏大巫。寝苫儿尚幼，安得忍须臾？
哭李瑞三首·其一
作者：张晋
朝代：清

意外传凶讣，惊闻倍黯然。艰难逼斜日，倏忽失华年。痛定仍疑梦，悲深欲问天。短歌将涕泪，曾否到黄泉。
哭李瑞三首·其三
作者：张晋
朝代：清

不信一抔土，能埋七尺躯。已知成死别，忍为荐生刍。启箧余残藁，招魂伏大巫。寝苫儿尚幼，安得忍须臾？
哭李瑞三首·其二
作者：张晋
朝代：清

夙昔耽吟咏，深怜知己难。斯人今不作，古调向谁弹？夜雨孤灯暗，空梁落月寒。惟闻号杜宇，啼血满林端。
喜得延荔浦书
作者：张晋
朝代：清

一纸金难抵，匆匆读易完。此时如共语，已置却重看。游子身无定，天涯岁又残。感君同骨肉，珍重劝加餐。
复雪
作者：张晋
朝代：清

归心与飞雪，历乱不能休。人卧袁安巷，寒凋季子裘。无言对樽酒，何处理箜篌。故国梅花好，还应笑远游。
大梁道中
作者：张晋
朝代：清

秋云散马首，隐隐大梁城。侠客今谁在，夷门旧有名。郊原尽禾黍，冠盖想纵横。欲上吹台望，长歌遣旅情。
大道曲
作者：张晋
朝代：清

郎爱妾如花，妾爱郎如玉。郎歌行路难，妾唱相思曲。与郎一宵聚，定识郎何姓。郎自挥黄金，妾自怜薄命。
大风渡扬子江
作者：张晋
朝代：清

江阔难投岸，颠风特地号。家贫无璧马，舟小况波涛。击楫人何在，扬帆兴亦豪。金焦旧游处，指点两峰高。
失题
作者：张晋
朝代：清

大雅久不作，伥伥吾谁从。苦读糟粕书，拓此磊落胸。处士盗虚声，高谈惊盲聋。及观所著说，琐屑如儿童。我有夜光珠，包裹何重重。偶然出相衒，谓可豁双瞳。谁知座上客，视与鱼目同。然默□自念，吾道勿乃穷。丈夫抱真气，达人无俗容。悠悠岂足伍，闭户不与通。有时发清兴，溷迹阛阓中。鼓刀与卖浆，或者有英雄。
威县晓发
作者：张晋
朝代：清

残月在高柳，脂车催晓装。轻风寒侧侧，春草绿茫茫。野老有闲意，扶犁官道旁。村墟正喧杂，一饭趁朝阳。
安阳行
作者：张晋
朝代：清

空城哑哑啼饥乌，夕照明灭残垒孤。安阳旧事记仿佛，驱马来过心踌躇。卿子冠军非丈夫，策人何智身何愚。一朝拜将握兵柄，四十六日留中途。猛虎贪狼尽劲旅，下令欲杀胡为乎？秦强赵弱俨指掌，赵灭安见秦可图。如何筹划不及此，饮酒高会方欢娱。军中士卒食半粟，天寒冻饿无完肤。重瞳旁耽叱咤起，快论侃侃良非诬。帐中晨起忽见杀，诸将谁敢相枝梧。吁嗟兵卫等儿戏，即此已可知其余。当时渡河壁钜鹿，未必不被章邯屠。矫杀固然有定罪，自取僇辱非人诛。我闻用兵贵神速，或骄或慢皆可虞。高谈毕竟成空虚，游魂寂寞依荒芜。坐而运策不如义，此语千载资胡卢。
宋文贞璟
作者：张晋
朝代：清

中朝第一语非谀，清节棱棱古丈夫。独卫东宫拒公主，肯随群小作家奴。一时内侍难窥测，万里边功绝觊觎。不碍梅花曾作赋，知君铁石世间无。
客中初度寄内二首
作者：张晋
朝代：清

客路逢初度，家山怆梦思。风尘催我老，门户仗君持。深柳堂前树，双雏膝下儿。还应念行役，归去那能期。自作黔娄妇，饥寒二十年。功名蕉覆鹿，岁月箭离弦。乞食依长铗，还家少薄田。穷途吾不悔，累汝卜金钱。
客中初度寄内二首·其一
作者：张晋
朝代：清

客路逢初度，家山怆梦思。风尘催我老，门户仗君持。深柳堂前树，双雏膝下儿。还应念行役，归去那能期。
客中初度寄内二首·其二
作者：张晋
朝代：清

自作黔娄妇，饥寒二十年。功名蕉覆鹿，岁月箭离弦。乞食依长铗，还家少薄田。穷途吾不悔，累汝卜金钱。
客夜书怀
作者：张晋
朝代：清

庭院积黄叶，客愁与之深。寒风西北来，游子发孤吟。百虑暂为屏，一樽聊独斟。开门延明月，拂几弹清琴。清琴少知音，明月常相临。愿将一片影，照我一片心。
寄家弟丽七魏
作者：张晋
朝代：清

人生重离别，骨肉情愈殷。读《诗》至《棠棣》，慨然伤我神。言念罔极恩，与子犹一身。百年驹过隙，倏忽随飞尘。日日共言笑，已觉无几春。何况常分飞，有类行路人。悠悠大河水，欲渡苦无津。惟余两行泪，因风寄卯君。
寄怀诗三首 其一 陈金门
作者：张晋
朝代：清

野鹤爱毛羽，徘徊山水间。时时发清唳，往往出尘寰。之子有仙骨，对人无俗颜。园林秋色老，谁解扣柴关。
寄怀诗三首 其三 家礼垣
作者：张晋
朝代：清

美人昔送我，清夜弹鸣琴。一奏山水曲，能空尘俗心。相思愁道远，小别又秋深。天末无归雁，何由寄好音。
寄怀诗三首 其二 延荔浦
作者：张晋
朝代：清

弱冠弄文翰，长年耽隐沦。怀才甘自秘，抱璞向谁陈。我亦轻余子，君宁让古人。屋梁颜色好，梦里许相亲。
寄怀诗三首·陈金门
作者：张晋
朝代：清

野鹤爱毛羽，徘徊山水间。时时发清唳，往往出尘寰。之子有仙骨，对人无俗颜。园林秋色老，谁解扣柴关。弱冠弄文翰，长年耽隐沦。怀才甘自秘，抱璞向谁陈。我亦轻余子，君宁让古人。屋梁颜色好，梦里许相亲。美人昔送我，清夜弹鸣琴。一奏山水曲，能空尘俗心。相思愁道远，小别又秋深。天末无归雁，何由寄好音。
封伦
作者：张晋
朝代：清

太息封郎本佞臣，揣摩迎合费精神。两端竟可欺明主，此辈真惭号士人。死遇唐临难自料，生排萧瑀亦何因。削官改谥褫奸魄，国法聊从地下申。
将抵清丰载园刺史约纡道游一味庵 看海棠得绝句二首 其一
作者：张晋
朝代：清
体裁：七言绝句

植棠院里看年年，又结风尘邂逅缘。底事多情抛不得，也应唤作海棠颠。
将抵清丰载园刺史约纡道游一味庵 看海棠得绝句二首 其二
作者：张晋
朝代：清
体裁：七言绝句

征车小住日初斜，几度流连兴尚赊。我逊野人是清福，一年饱看一春花。
将抵清丰载园刺史约纡道游一味庵·看海棠得绝句二首
作者：张晋
朝代：清

植棠院里看年年，又结风尘邂逅缘。底事多情抛不得，也应唤作海棠颠。征车小住日初斜，几度流连兴尚赊。我逊野人是清福，一年饱看一春花。
将进酒为荔浦作
作者：张晋
朝代：清

富不必千钟，贵不必三公。一杯到手且尽醉，万事变灭随东风。将进酒，为君歌，请君属此金叵罗。人生行乐亦佳耳，百年岁月能几何？君不见，刘公终朝行荷锸，妇言喋喋安能入？君不见，三公倒着白接，拍手笑煞襄阳儿。丈夫胸中郁垒块，孺子老妇何足知？吹玉箫，击花鼓，二八妖姬当筵舞。纵饮无劳较圣贤，高谈久已忘宾主。沉沉清夜开清尊，新声幻眇能销魂。风来芗泽袭襟袖，一斗一石宁须论。吁嗟乎！有生沦落真不偶，浮云于我夫何有。世路风涛八节滩，人情翻覆三春柳。为君歌，将进酒。
少城观沁河涨
作者：张晋
朝代：清

风雨迷前渡，纵横万马声。飞涛能转石，急浪欲崩城。滚滚神偏王，茫茫气不平。江湖余旧涉，回忆百忧生。
屈突通
作者：张晋
朝代：清

办死批鳞气亦豪，奉身严正肃清高。服葱颇记歌三斗，摩颈何曾受一刀。故主难忘嗟未必，家僮虽斩笑徒劳。平生大节都无取，论赞犹蒙特笔褒。
岳鄂王墓
作者：张晋
朝代：清

一片伤心地，精忠气郁盘。风波诛大将，社稷痛偏安。华表撑天立，灵旗照水寒。无劳铸奸党，恐使发冲冠。
平度道中晓行即事
作者：张晋
朝代：清
体裁：七言律诗

鞭丝帽影逐风斜，惊起平林阵阵鸦。冷月兴冰同一色，客心如路尽三叉。铃喧稳和闺中梦，霜酽寒添颊上花。初日未升星乍落，海天红绽几层霞。
平阳道中微雪
作者：张晋
朝代：清

云薄不藏日，轻阴酿雪稀。野塘初冻合，官道尚尘飞。天意宁如此，穷檐正苦饥。何能深一尺，润渍麦苗肥。故故恋游子，飘飘上敝裘。吾乡方望泽，此雪或能周。着地轻犹举，因风散不收。敢辞泥滑滑，一慰杞人忧。
平阳道中微雪·其一
作者：张晋
朝代：清

云薄不藏日，轻阴酿雪稀。野塘初冻合，官道尚尘飞。天意宁如此，穷檐正苦饥。何能深一尺，润渍麦苗肥。
平阳道中微雪·其二
作者：张晋
朝代：清

故故恋游子，飘飘上敝裘。吾乡方望泽，此雪或能周。着地轻犹举，因风散不收。敢辞泥滑滑，一慰杞人忧。
张文献九龄
作者：张晋
朝代：清

少年高第便知名，首谒燕公意已倾。曾许文章冠余子，有谁风度似先生。知人岂独王夷甫，守正何殊宋广平。最是君王西幸日，追思犹自泪纵横。
张易之张昌宗
作者：张晋
朝代：清

傅粉施朱笑二张，难兄难弟并称郎。定知姿貌过怀义，何惜头衔署辟阳。三教珠英谁代撰，一时朝士总如狂。宫中别有新恩旨，特遣尚书侍阿臧。
归渡黄河
作者：张晋
朝代：清

万里驱归马，凌兢石路多。平原忽莽苍，天半落黄河。晓日荡寒色，长风涌大波。乡关知不远，爱听榜人歌。